
转讜住驻讜转



 讗讬谉 驻讬专讜砖 诇拽讟注 讝讛 

讛诪讗讬专讬

专讗讜讬 诇讗讚诐 砖讬讝讛专 讘谞砖讜讗讬谉 砖讬砖转讚诇 讜讬讟专讞 讘讘转 讝讜讙 诪讬讜讞住转 讜讘转 讗讘讜转 诪驻谞讬 砖讟讘注 讛转讜诇讚讜转 谞诪砖讱 讗讞专讬 讟讘注 讛诪讜诇讬讚讬诐 讜讬讜转专 诇讟讘注 讛讗诪讛讜转 讜讻诇 讛谞讜砖讗 讗砖讛 砖讗讬谞讛 讛讜讙谞转 诇砖诐 诪诪讜谉 讛讜讬谉 诇讜 讘谞讬诐 砖讗讬谞诐 诪讛讜讙谞讬诐 讜诇讗 住讜祝 讚讘专 讘驻住诇讜转 讛讘专讜专 讗诇讗 讻诇 砖讛讜讗 专讜讗讛 讘讗讘讜转讬讛 砖讛诐 专砖注讬诐 讜谞讘诇讬诐 讜驻讜专拽讬 注讜诇 讬专讗转 砖诪讬诐 专注讬诐 讘讙讜驻诐 讜讞讟讗讬诐 讘诪诪讜谞诐 讗注"驻 砖诇讗 谞转讘专专 驻讬住讜诇诐 诪讻诇 诪拽讜诐 住讬诪谉 讛讜讗 诇驻住讜诇 讜诇讻讜谞讛 讝讜 讗诪专讜 讗诇讬讛讜 讻讜驻转讜 讻诇讜诪专 砖讗诇讬讛讜 诪注转讚 讘讛专讙诇 讛诇砖讜谉 讜讘驻讬 讛讘专讬讜转 注诇 讘讬专讜专 讛住驻拽讜转 讜讗诪专 砖住驻拽 驻讬住讜诇讜 讬注诪讬讚讛讜 谞讘讜讱 讘注爪诪讜 讜讛讜讗 诪砖诇 注诇 讛讻驻讬转讛 注讚 砖诇住讜祝 讬讻讬专 砖诇讗 讬讝讚诪谉 诇讜 讘讛 住讬诪谉 讘专讻讛 讜讬讞讝讬拽 驻讬住讜诇讛 讻讘专讜专 诇讜 讜讛讜讗 注谞讬谉 诪讛 砖讗诪专讜 讜讛拽讘"讛 专讜爪注讜 讜讛讜讗 诪砖诇 注诇 讛注讜谞砖 讛诪讙讬注讜:



诇注讜诇诐 讬讝讛专 讗讚诐 砖诇讗 讬专讙讬诇 诇砖讜谞讜 诇驻讙讜诐 讗转 讛讘专讬讜转 讜诇诪注讟 讘诪注诇转 讝讜诇转讜 讘讻讜谞转 诇砖讜谉 讛专注 讜讛诪注讟转 讻讘讜讚 讗讞专讬诐 讚专讱 拽谞讗讛 讜讙讗讜讛 砖讗讬谉 讝讜 讗诇讗 讻讞讜砖讚 注爪诪讜 讜诪拽谞讛 诇讗讞专讬诐 诪讬专讗转讜 注诇讬讛诐 砖讬讚注讜 讘讜 砖诪抓 驻住讜诇 讜讬讜讚讬注讜讛讜 讜注讜砖讛 注爪诪讜 讻诪拽讚讬诐 诇驻讜专注谞讜转 讜讛讜讗 砖讗诪专讜 讻诇 讛驻讜住诇 驻住讜诇 讜讗讬谞讜 诪讚讘专 讘砖讘讞讛 诇注讜诇诐 讜讗诪专 砖诪讜讗诇 讜讘诪讜诪讜 驻讜住诇 讜诪讻诇 诪拽讜诐 诇讗 谞讗诪专 讻谉 讗诇讗 诇讞讜砖 诇讜 讗讘诇 诇讛讻专讬讝 注诇讬讜 讜诇驻专住诪讜 砖讛讜讗 讻谉 诇讗 讗诇讗 讗诐 讻谉 谞讜讚注 讘讘讬专讜专 砖讛讜讗 讻谉:



讻诇 讛诪讘讝讛 转诇诪讬讚 讞讻诐 讞讬讬讘 谞讚讜讬 讘讬谉 砖讘讝讛讜 讘驻谞讬讜 讘讬谉 砖讘讝讛讜 砖诇讗 讘驻谞讬讜 讜讛讞讻诐 注爪诪讜 讬讻讜诇 诇谞讚讜转讜 诇讻砖讬讜讚注 诇讜 砖讘讝讛讜 讻诪讜 砖讘讬讗专谞讜 讘诪拽讜诪讜:



讻诇 砖讛讜讗 诪诪讜谞讛 驻专谞住 注诇 讛爪讬讘讜专 讜诪谞讛讬讙诐 讗诐 诪爪讚 讞讻诪转讜 讗诐 诪爪讚 诪注诇转讜 专讗讜讬 诇讜 诇谞讛讜讙 讘注爪诪讜 砖专专讛 砖诇讗 讬讝讜谞讜 注讬谞讬 讛讘专讬讜转 诪诪谞讜 讚专讱 讛讚讬讟讜转 注讚 砖讬讛讗 讘注讬谞讬讛诐 讻讗讞讚 诪讛诐 讜诇讗 讬讛讬讜 讚讘专讬讜 谞砖诪注讬诐 讜诪拽讘诇讬诐 诪讻讗谉 讗诪专讜 砖讗住讜专 诇讜 诇注砖讜转 诪诇讗讻讛 讘驻谞讬 砖诇砖讛 讜诪讻诇 诪拽讜诐 注砖讬转 诪诇讗讻讛 诪讜注讟转 讘讘讬转讜 讘诪拽讜诐 诪爪讜讛 讻讙讜谉 诪注拽讛 讜讻讬讜爪讗 讘讜 专砖讗讬:



讗讬谉 诪拽讘诇讬谉 砖讜诐 转砖诪讬砖 注诇 讬讚讬 讗砖讛 讗驻讬诇讜 拽讟谞讛 讜驻谞讜讬讛 讜讘讬讗讜专 讚讘专 讝讛 讘砖讬诪讜砖 讛诪讘讬讗 诇讬讚讬 砖注砖讜注 讜讞讘讛 讻讙讜谉 诪讝讬讙转 讛讻讜住 讜讛讜讗 讛讚讬谉 诇专讞讬爪转 驻谞讬讜 讬讚讬讜 讜专讙诇讬讜 讜讛爪注转 讛诪讟讛 讘驻谞讬讜 讜讻讬讜爪讗 讘讗诇讜 讛讗 砖讗专 转砖诪讬砖讬诐 砖讗讬谉 诇讞讜砖 讘讛诐 诇住专讱 讛专讛讜专 诪讜转专:





转讜住驻讜转 专讗"砖

讙诪专讗 讗诪专 拽专讗 讜讻诇 讛谞讘讚诇 诪讚诇讗 拽讗诪专 讗诇讗 谞讘讚诇 讗诇讗 讜讻诇 诪砖诪注 讚转专讬 讙讜讜谞讬 讛讘讚诇讛 谞讬谞讛讜 讻讙讜谉 讙讬专讬 讜讞专讜专讬 讗"谞 讙讜讬讬 讛讗专爪讜转 诪砖讜诐 讘' 注谞讬讬谞讬诐:



讞讚砖 谞讻谞住 讜讞讚砖 讬讜爪讗 讘专讬砖讗. 讛"诇 诇诪讬诪专 讬讜爪讗 讜讛讚专 谞讻谞住 讗诇讗 讘讛专讘讛 诪拽讜诪讜转 讬砖 讻注谞讬谉 讛讝讛 讙讘讬 讬讻谞住 讛讗讚诐 讘讻讬 讟讜讘 讜讬爪讗 讘讻讬 讟讜讘 讜讘诪拽讜诪讜转 讟讜讘讛 讗讬讻讗 讻讬 讛"讙 讗"谞 讛"拽 诪讛讻谞住转 讛讞讚砖 注讚 讬爪讬讗转讜:



讗诇讬讛讜 讻讜驻转讜 诇诪"讚 讗诇讬讛讜 讝讛 驻谞讞住 谞讬讞讗 砖诪转诪谞讛 诇讬驻专注 注诇 注讜谉 讝讛 砖诇驻讬 砖讛讬讛 专讙讬诇 诇拽谞讜转 注诇 注讘讬专讛 讻讬讜爪讗 讘讛 砖拽谞讛 讘诪注砖讛 讝诪专讬 讜讗驻讬' 诇诪"讚 驻谞讞住 讗讬谞讜 讗诇讬讛讜 诪"诪 讗砖讻讞讬谞谉 讘讗诇讬讛讜 砖讛讬讛 诪拽谞讗 诇诪拽讜诐 讜讘注讘讬专讛 讝讜 砖讬讬讱 谞诪讬 拽讬谞讜讬 讻讚讗砖讻讞谉 讘诪注砖讛 讝诪专讬:



讗讜 讗爪讟讘讗 讻讚讗诪专讬' 讗讬谞砖讬 拽专讜驻讬讟讗 讜讗爪讟讘讗 砖谞讬 注谞讬讬谞讬诐 讛诐 讻讚诪砖诪注 讘诪讜注讚 拽讟谉 诇诪专 砖专讗 诇诪讘谞讬 讗爪讟讘讗 讘讞讜诇讬 讚诪讜注讚讗 讜诇诪专 砖专讗 诇诪讬讘谞讬 拽专讜驻讬讟讗 讜讗讬 讗讜转讜 砖讛讬讛 砖诪讜 讗爪讟讘讗 讛讬讛 拽讜专讗 讗讜转讜 专讘 谞讞诪谉 拽专讜驻讬讟讗 讘讚讬谉 讛讬讛 诇讜 诇专讘 讬讛讜讚讛 诇讛拽驻讬讚 讗诇讗 诪转讜讱 砖讗专 注谞讬讬谞讬诐 诪讜讻讞 讚专讘 谞讞诪谉 诇讗 讛讬讛 诪砖谞讛 讗诇讗 诪讚拽讚拽 讘诇砖讜谞讜 讛讬讛 讜讝讛 谞专讗讛 诇专讘 讬讛讜讚讛 讻诪讜 讬讜讛专讗:





转讜住驻讜转 专"讬 讛讝拽谉

专讘 讬讛讜讚讛 讛讬讛 专讗砖 讘驻讜诪讘讚讬转讗. 谞讟专. 讛诪转讬谉 注讚 砖讬讟讜诇 砖诇讜讞讜 砖诇 专讘 讬讛讜讚讛. 讘专 砖讜讬住拽诇 讚专讱 讙谞讗讬 讗诪专. 讜专"砖 驻讬' 讙专讙专谉 讗讜讻诇 爪诇讬 讜讗砖讻讞谉 讘驻住讞讬诐 [讚祝 爪讜] 讜讚讬诇诪讗 砖讜讬住拽诇 注讘讚讜 讻诇讜诪专 爪诇讬:





转讜住驻讜转 专讬"讚

讗讝诇 专讘 讬讛讜讚讛 诇拽诪讬' 讚专讘 讛讜谞讗 讗"诇 讗讬讝讬诇 讗讜 诇讗 讗讬讝讬诇 讗"诇 诪砖讜诐 讬拽专讗 讚讘讬 谞砖讬讗讛 拽讜诐 讝讬诇 讬砖 讛谞讛 诇转诪讜讛 讚专讘 讬讛讜讚讛 讛讬讛 专讗砖 讬砖讬讘讛 讻讚讗诪专讬谞谉 讘驻专拽 讛谞讬讝拽讬谉 砖讛讛讜讗 砖讬驻讜专讗 讚讛讜讛 讘讬 专讘 讬讛讜讚讛 讜诇讘住讜祝 讘讬' 专讘讛 讜诇讘住讜祝 讘讬 专讘 讬讜住祝 讜讛讬讻讬 讗讝讬诇 诇拽诪讬讛 讚专讘 谞讞诪谉 讜专讘 讛讜谞讗 谞诪讬 诪讜讻讬讞 讘砖诇讛讬 诪砖拽讬谉 砖讛讬讛 专讬砖 讙诇讜转讗 讻讚讗诪专讬谞谉 讛转诐 讜讚讬谞讜 讚诇讗 诪讬注谞砖' 讚讘讬 专讬砖 讙诇讜转讗 诪砖讜诐 讚讝拽讬祝 讗专讜谞讬讛 讚专讘 讛讜谞讗 讜讛讬讻讬 讛讜讛 诪专 注讜拽讘讗 讞诪讜讛 讚专讘 谞讞诪谉 专讬砖 讙诇讜转讗. 讜讬"诇 砖讗讝 讛讬讛 诪专 注讜拽讘讗 专讬砖 讙诇讜转讗 讜专讘 谞讞诪谉 讛讜讛 讞转谞讬讛 讜专讘 讬讛讜讚讛 注讚讬讬谉 诇讗 讛讜讛 专讗砖 讬砖讬讘讛 讜讗讞专讬 讻谉 诪转 诪专 注讜拽讘讗 讜谞注砖讛 专讘 讛讜谞讗 专讬砖 讙诇讜转讗 讜讗讞专讬 讻谉 谞转诪谞讛 专讘 讬讛讜讚讛 专讗砖 讬砖讬讘讛 讗讞专 讝讛 讛诪注砖讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜诇讗 讬讻诇讜 讻讜' 讛讬讬谞讜 砖转讜拽讬 讜讗住讜驻讬 注讻"诇 讻诇 讚讬讘讜专 讝讛 讟注讜转 讛讜讗 讚讛讗 诇讗 讚专讬砖 诪讬谞讬讛 讗诇讗 讗住讜驻讬 讗讘诇 砖转讜拽讬 诪转诇 讞专砖讗 谞讚专砖 讜讘驻讬' 讬砖谉 讗讬谞讜 讜拽"诇:





诪讛专砖"讗 - 讞讬讚讜砖讬 讗讙讚讜转

讙讬专讬 讜讞专讜专讬 诪谞诇谉 讻讜' 讚讗诪专 拽专讗 讻诇 讛谞讘讚诇 诪讟讜诪讗转 讙讜讬讬 讜讙讜' 诪砖诪注 讙专讬 讜讞专讜专讬 砖讛讬讜 注讜讘讚讬 注讘讜讚转 讻讜讻讘讬诐 讻讘专 讜谞讘讚诇讜 诪注讘讜讚转 讻讜讻讘讬诐 诇讚专讜砖 讗转 讛' 讜讬砖 诇讚拽讚拽 讚诪讛讬讻讗 诪砖诪注 诪讛讗讬 拽专讗 讚注诇讜 诪讘讘诇 讜讚诇诪讗 讛转诐 讛讜讜 讻讚驻专讬讱 诇拽诪谉 讙讘讬 诪诪讝专 诪诪讗讬 讚讛讻讗 讛讜讜 诇讛讜 讜住诇讬拽讜 讻讜' 讜讬砖 诇讬讬砖讘 讚讻转讬讘 讘专讬砖讗 讚拽专讗 讜讬讗讻诇讜 讘谞讬 讬砖专讗诇 讛砖讘讬诐 诪讛讙讜诇讛 讜诪砖诪注 诇讛讜 讚讛讗讬 讜讻诇 讛谞讘讚诇 讙讜' 拽讗讬 谞诪讬 讗砖讘讬诐 诪讛讙讜诇讛 讚讛讬讬谞讜 砖注诇讜 诪讘讘诇 讜拽"诇:


诪诪讝讬专讬 讜谞转讬谞讬. 讛讗讬 驻讬住拽讗 讚谞转讬谞讬 讟注讜转 讛讜讗 讚诇讗 诪讬讬转讬 专讗讬讛 讛讻讗 讗诇讗 讗诪诪讝专 讗讘诇 诇谞转讬谞讬 诇讗 讛讜爪专讱 专讗讬讛 讚讘讻诪讛 拽专讗讬 讘注讝专讗 讜谞讞诪讬讛 诪驻讜专砖 讚谞转讬谞讬 讛讬讜 诪谉 讛注讜诇讬诐 讜拽"诇:


砖讚讜诪讬谉 诪注砖讬讛诐 诇诪注砖讛 住讚讜诐 砖谞讛驻讻讛 诇转诇 诪诇讞 讻讜'. 讛讜讗 诪驻讜专砖 讘驻' 谞爪讘讬诐 讙驻专讬转 讜诪诇讞 讜讙讜' 讻诪讛驻讻转 住讚讜诐 讜讙讜' 讜注讬"诇 讚讛"拽 砖谞讛驻讻讛 讗砖转 诇讜讟 诇转诇 诪诇讞 砖讛讜讗 诪驻讜专砖 讘诪注砖讛 住讚讜诐 讙讜驻讬讛 讜诪注砖讛 住讚讜诐 驻专砖"讬 砖讛讬讜 诪讙诇讬 注专讬讜转 讚讻转讬讘 专注讬诐 讘讙讜驻诐 讜讙讜' 讜讗讬谉 爪讜专讱 诇讚专砖 讝讛 讚讘注谞讬谞讜 诪驻讜专砖 砖讛讬讜 诪讙诇讬 注专讬讜转 讻诪"砖 讛讜爪讬讗诐 讗诇讬谞讜 讜谞讚注讛 讗讜转诐 讜讬爪讗 诇讛诐 讝讛 讛讚专砖 讚诇驻讬 驻砖讜讟讜 讚砖诪讜转 诪拽讜诪讜转 讛谉 诇诪讛 讛讝讻讬专 讗讜转诐 诪拽讜诪讜转 砖注诇讜 诪讛谉 砖讘讬 讛讙讜诇讛 讬讜转专 诪砖讗专 诪拽讜诪讜转 砖注诇讜 诪砖诐 讘谞讬 讛讙讜诇讛:


转诇 讞专砖讗 讝讛 砖拽讜专讗 讗讘讗 讻讜'. 讜诪诇转 转诇 讘诪拽讜诐 讛讝讛 讗讬谞讜 谞讚专砖 诇讻讗讜专讛 讜讬砖 诇讬讬砖讘 转诇 诪诇砖讜谉 转讜诇讛 砖讛讜讗 转讜诇讛 讗转 注爪诪讜 讘讗讬砖 讗讞讚 砖讛讜讗 讗讘讬讜 讜讛讗诐 诪砖转拽转讜:


讜诇讗 讬讻诇讜 诇讛讙讬讚 讜讙讜' 讝讛讜 讗住讜驻讬 讻讜'. 驻专砖"讬 讜讝专注诐 讗诪讜 讜谞专讗讛 讚讚专砖 讗诐 诪诇砖讜谉 讗诐 讘爪讬专讬 专"诇 讝专注讜 诪谉 讛讗诐 诇讗 讬讜讻诇 讙"讻 诇讛讙讬讚 讜拽"诇:


讗诪专 讗讚讜谉 讻讜' 讜讛诐 砖诪讜 注爪诪诐 讻谞诪专 讻讜'. 爪"注 谞诪专 讛讬讻讗 专诪讬讝讗 讻诇诇 讘拽专讗 讜讗讜诇讬 讚讚专讬砖 讗讜转 谞讜"谉 诪讗讚讜谉 讜讗讬诪专 讚讘转专讬讛 诪诇砖讜谉 谞诪专 讜驻专砖"讬 讻谞诪专 讻讞讬讛 砖讗讬谞讛 诪拽驻讚转 讘讝讜讜讙 讻讜' 讜谞专讗讛 讚讛"驻 讗谞讬 讗诪专转讬 砖讬讛讬讜 注讜砖讬谉 专爪讜谞讬 讜讬讛讬讜 讞砖讜讘讬诐 讻讻专讜讘 砖讛讬讛 讘诪拽讚砖 砖讛讬讜 讚讘讜拽讬诐 讝讛 诇讝讛 讻讝讻专 讜谞拽讘讛 讻诪讜 砖讚专砖讜 讘驻住讜拽 讻诪注专 讗讬砖 讜诇讜讬讜转 讜讙讜' 讜讛诐 诇讗 砖诪讜 讻谉 讗诇讗 讻谞诪专 砖讗讬谞讛 诪拽驻讚转 讘讻讱 讻驻专砖"讬 讜讚讜"拽:


诪注诇讛 注诇讬讜 讛讻转讜讘 讻讗讬诇讜 讞专砖讜 讻讜' 讜讻讗讬诇讜 讝专注讜 诪诇讞 讻讜' 诪讘讜讗专 讻讬 讚诪讬讜谉 驻专讬 讘讟谉 诇驻专讬 讗讚诪讛 讜讻诪讜 砖讛讞讜专砖 诇讝专讬注讛 讜讝讜专注 讘讜 诪诇讞 诇讗 讝讜 砖讗讬谉 诇讜 讛谞讗讛 讘讝专讬注讛 讗诇讗 砖讙诐 讛讜讗 诪讻诇讛 讛讞专讬砖讛 砖讗讬谉 讚讘专 讗讞专 讬讻讜诇 诇爪诪讜讞 讻诪"砖 讙驻专讬转 讜诪诇讞 讜讙讜' 诇讗 转讝专注 讜诇讗 讙讜' 讻谉 讛讚讘专 讛讝讛 砖诪讻诇讛 讛讞专讬砖讛 讜讛讝专讬注讛 砖讗讬谉 诇讜 讘讛谉 讛谞讗讛 讘讝专注 驻住讜诇 讻讚讗诪专讬谞谉 砖讗讬谉 讛砖讻讬谞讛 砖讜专讛 讗诇讗 讘诪讬讜讞住讜转 砖讘讬砖专讗诇 讜讘注谞讬谉 讝讛 拽讗诪专 讘讛' 讘讙讚讜 诇讛住转诇拽 砖讻讬谞转讜 诪讝专注讜 讻讬 讘谞讬诐 讝专讬诐 讜讙讜' 诪讗砖讛 砖讛讬讗 讝专讛 诇讜 讜砖诪讗 转讗诪专 诪诪讜谉 驻诇讬讟 讜讬爪讗 砖讻专讜 讘讛驻住讚讜 讗诐 讗讬谉 诇讜 讜爪专讬讱 诇诪诪讜谉 诇讛讬讜转 诇讜 诇驻诇讬讟讛 讘讻诪讛 爪专讻讬诐 讜诇讗 讬讞讜砖 诇驻住讜诇 讝专注 讜讗诪专 砖讗讬谞讜 讻谉 砖诪诪讜谞讜 讜讚讗讬 讬讗讘讚 讜讝专注讜 驻住讜诇 讬砖讗专 诇讜 讜砖诪讗 转讗诪专 讞诇拽讜 讻讜' 讻驻专砖"讬 讜诇讗 讞诇拽讛 砖讛谉 谞讻住讬 诪诇讜讙 讚爪专讬讱 砖讬讛讬讛 讛拽专谉 拽讬讬诐 讜讬讛谞讛 诪讬讛转 诪讗讜转谉 谞砖讜讗讬谉 砖讬讝讻讛 讘驻讬专讜转讬讛谉 砖诇 谞讻住讬 诪诇讜讙 砖讛谉 诇讘注诇 诇讛讬讜转 诇讜 诇驻诇讬讟讛 诇爪讜专讻讜 转"诇 讞诇拽讬讛诐 砖讙诐 讛驻讬专讜转 诪讛诐 讬讗讘讚讜 诇讜 讜驻专砖"讬 讬讗讻诇诐 讞讜讚砖 砖讬讗讻诇诐 讘讞讚砖 讗讞讚 讜讗"讻 诇讗 讛诇"诇 讞讜讚砖 谞讻谞住 拽讜讚诐 讜讗讞"讻 讞讜讚砖 讬讜爪讗 讗诇讗 讞讜讚砖 讗讞讚 讬讜爪讗 讜讞讜讚砖 讗讞专 谞讻谞住 讜诪诪讜谞谉 讗讘讚 讗诇讗 谞专讗讛 诇驻专砖 讚讜讚讗讬 诇讗讜 讘讞讜讚砖 讗' 讬讗讻诇 讜讬讗讘讚 讛讻诇 讗诇讗 讚讛"驻 讞讜讚砖 谞讻谞住 讜讗讜转讜 讞讜讚砖 讬讜爪讗 讜诪诪讜谞讜 讗讘讚 讜谞转诪注讟 讘讻诇 讬爪讬讗转 讞讜讚砖 注讚 砖讬转诪注讟 讘讻诇 讞讜讚砖 讜讞讜讚砖 注讚 砖诇讗 谞砖讗专 讻诇讜诐 讘讬讚讜 诪讗讜转讜 诪诪讜谉 讜转诇讛 讛讚讘专 讘讞讜讚砖 讻讬 讙诐 诪讝诇 讛讞讜讚砖 讙讜专诐 诇讜 诇讛讙专注 诇讜 注诇 砖诇讗 讘讟讞 讘讬砖讜注转 讛' 讜谞砖讗 讗砖讛 诇砖诐 诪诪讜谉 讜诇驻讬 注谞讬谉 讝讛 讗诪专讜 讚讗诇讬讛讜 讻讜驻转讜 讜讛拽讘"讛 专讜爪注讜 诇驻讬 砖讛谞讜砖讗 驻住讜诇讛 诇讜 讞讬讬讘 诪诇拽讜转 讘讘"讚 讗诇讗 砖讛讜讗 诪爪讚讚 诇讛讬转专 诇讜诪专 砖讗讬谞讜 讗诪转 讜讙诐 讘"讚 砖诇诪讟讛 讗讬谉 讘讬讚诐 诇讛诇拽讜转讜 讘诪拽讜诐 砖讬砖 拽爪转 住驻拽 讗讘诇 讗诇讬讛讜 砖讛讜讗 驻谞讞住 讛讜讗 诪诇讗讱 讛讘专讬转 诇谞拽讜诐 讜诇拽谞讗 讘讚讘专 注专讜讛 讜讗诇讬讜 讙诇讜讬 讚讘专 注专讜讛 讛讜讗 讻讜驻转讜 讜讛拽讘"讛 诪诇拽讛 讗讜转讜 注诇 砖住讬诇拽 讝讛 砖讻讬谞转讜 诪讝专注讜 讜注谞讬谉 讛诪诇拽讜转 砖砖讜诇讞 注诇讬讜 诪讻讜转 讜谞讙注讬 讘谞讬 讗讚诐 讻注谞讬谉 砖讗诪专讜 讗诐 讚' 诪讬转讜转 讘讟诇讜 讚讬谉 讚' 诪讬转讜转 诇讗 讘讟诇讜 讻讜':


注诇 讻讜诇诐 讗诇讬讛讜 讻讜转讘 讻讜'. 驻专砖"讬 讻讛谞讬诐 诇讜讬诐 讜讬砖专讗诇讬诐 讻讜' 讜讛讜讗 讚讞讜拽 讚讛讬讻谉 讛讜讝讻专 讻讛谞讬诐 诇讜讬诐 讜讬砖专讗诇讬诐 讜讬砖 诇驻专砖 讚拽讗诪专 讜注诇 讻讜诇诐 讗诪讗讬 讚拽讗诪专 讜讗讝讬诇 讚讛讬讬谞讜 注诇 讙' 转拽诇讜转 砖注砖讛 讝讛 讚讛讬讬谞讜 讛讗' 砖驻住诇 讝专注讜 讜住诇拽讜 诪谉 讛砖讻讬谞讛 讜讛讘' 砖驻讙诐 讗转 诪砖驻讞转讜 砖讛讟讬诇 讘讬谞讬讛诐 驻住讜诇 诇讛转专讞拽 诪讛诐 讘讚专讬 讗讞专讬谞讬 讚诇讗 讬讚注讬 诪讬 讛讜讗 讛驻住讜诇 讘诪砖驻讞转讜 砖讻讜诇诐 谞讻谞住讜 讘住驻拽 讝讛 讜讛讙' 注诇 砖注讘专 注讘讬专讛 讜谞讜砖讗 讗砖讛 驻住讜诇讛 讜注谞讬谉 讛讻转讬讘讛 讜讛讞转讬诪讛 砖注讘讬专转讜 讝讜 注讜砖讛 专讜砖诐 讻讬 讛讜讗 诪注讜讜转 诇讗 讬讜讻诇 诇转拽谉 讻诪"砖 讝讛 讛诪讜诇讬讚 讘谉 诪谉 讛注专讜讛 讜拽"诇:


讜讻诇 讛驻讜住诇 驻住讜诇 讜讗讬谞讜 诪讚讘专 讻讜'. 诪驻专砖"讬 谞专讗讛 讚讗讬谞讜 诪讚讘专 讘砖讘讞讛 诇讗 拽讗讬 讗讻诇 讛驻讜住诇 讗诇讗 讗讻诇 讛驻住讜诇 讜讘' 讻诇诇讜转 拽转谞讬 讜诇讗 诪砖诪注 讻谉 讙诐 拽砖讛 讜讻讬 讻诇诇讗 讛讜讗 讚讻诇 讛驻讜住诇 讛讜讗 驻住讜诇 讚讛讗 讗讬讻讗 砖驻讜住诇 讘讗诪转 讜专砖"讬 讛专讙讬砖 讘讝讛 讜驻讬专砖 讻诇 讛驻讜住诇 诪讙讚祝 转诪讬讚 讻讜' 讜注讬拽专 讞住专 诪谉 讛住驻专 讜注"讻 谞专讗讛 讚讻诇诇讗 讞讚讗 拽转谞讬 讜讛"驻 讻诇 讛驻讜住诇 驻住讜诇 讜讘讗讬讝讛 驻讜住诇 讗诪专转讬 诇讱 讘诪讬 砖讗讬谞讜 诪讚讘专 讘砖讘讞讛 砖诇 注讜诇诐 砖讛讜讗 诪讝讻讬专 讙谞讗讬 讜驻住讜诇 砖诇 讗谞砖讬诐 讜讗讬谞讜 诪讝讻讬专 诇注讜诇诐 砖讘讞谉 讜讬讞讜住谉 讝讛讜 讜讚讗讬 驻住讜诇 讛讜讗 讜砖诪讜讗诇 诪讜住讬祝 讘讝讛 讚讻诇 讛驻讜住诇 讛讜讗 驻住讜诇 讘诪讜诐 讝讛 讙讜驻讜 砖讛讜讗 驻讜住诇 讻讚诪讬讬转讬 诪讛讱 注讜讘讚讗 讚讛讜讛 专讙讬诇 讚拽专讬 诇讗讬谞砖讬 注讘讚讬 讜诇讗 讛讬讛 专讙讬诇 讘砖讘讞谉 讻诪讜 砖注砖讛 诇专讘 讬讛讜讚讛 讜谞诪爪讗 砖讛讬讛 注讘讚 讜拽"诇:


讬讛讜讚讛 讘专 砖讜讜讬住拽讗诇 讚拽讚讬诐 讻讜'. 讜讚讗讬 注诇 专讘 讬讛讜讚讛 谞转讻讜讬谉 诇讜诪专 砖讛讬讛 讙专讙专谉 讜专"诇 讬讛讜讚讛 讘专 砖讜讜讬住拽讗诇 砖讬讛讜讚讛 讘专 讛讻讬 讛讜讗 讜诇讗 注诇 讗讘讬讜 谞转讻讜讬谉 讜诇砖讜谉 砖讜讜讬住拽讗诇 诇驻讬' 专砖"讬 诪诇砖讜谉 爪诇讬 讜讗讬谉 讛诇诪"讚 谞讜驻诇 讘讜 讙诐 讛讬讻谉 讛讜讝讻专 讚讛讙专讙专谞讬谉 讗讜讻诇讬谉 爪诇讬 讗诇讗 讚讚专讱 砖专专讛 讛讜讗 讻讚讗诪专讬谞谉 讙讘讬 讻讛谞讬诐 讜讬砖 诇驻专砖 讚讛"拽 讚砖讜讜讬 住拽诇 讻讘谉 住讜专专 讚讛讬讬谞讜 讘住拽讬诇讛 注诇 注讬拽专 讗讻讬诇转 讘砖专 讜讚讜"拽:


讗"诇 诪讬 住谞讬讗 诪注拽讛 讻讜' 讜诪讬 住谞讬讗 住驻住诇 讻讜'. 讘讛谞讬 讛"拽 讗讬 讞砖讘转 诇讬 爪讜专讘讗 诪专讘谞谉 讛"诇 诇诪讬诪专 诇讬砖谞讗 讚讗诪专讬 专讘谞谉 讜讗讬 讞砖讘转 诇讬 讻砖讗专 讗讬谞砖讬 讻诪讜 砖讛讝诪谞转 诇讬 讛诇"诇 诇讬砖谞讗 讚讗诪专讬 讗讬谞砖讬 讜诇讗 讛讜讛 诇讱 诇诪讬诪专 诇讬砖谞讗 讚诇讗 专讙讬诇讬谉 讘讬讛 讗讘诇 讙讘讬 讗转专讜谞讙讗 讚诇讗 砖讬谞讛 讘诇砖讜谉 讗诇讗 讘转讜住驻转 谞讜"谉 讛讜爪专讱 诇讗转讜讬讬 诇讬讛 诪讚讘专讬 砖诪讜讗诇 讻诇 讛讗讜诪专 讗转专讜谞讙讗 转讬诇转讗 讘专诪讜转 专讜讞讗 讻讜' 讜注讬讬谉 驻专砖"讬 讜讬砖 诇驻专砖 讚讘' 诇砖讜谞讜转 讛谉 讗' 诇砖讜谉 讚专讘谞谉 讜讗' 诇砖讜谉 砖讗专 讗讬谞砖讬 讗讘诇 诇砖讜谉 砖讗诪专转 讛讜讗 诇砖讜谉 砖诇讬砖讬 讘专诪讜转 专讜讞讗 讻讚砖诪讜讗诇 讜注讬"诇 砖讛讙讗讜讛 诪转讞诇拽转 诇讙' 讞诇拽讬诐 讛讗' 讘诪注砖讛 讻讙讜谉 讛讜诇讱 讟驻讜祝 讜讛讘' 讘诪讞砖讘讛 讘讚注转讜 砖讗讬谉 讻诪讜讛讜 讜讛讙' 讘讚讘讜专讜 砖诪讚讘专 讙讘讜讛讛 讜讝讛 砖讛讜住讬祝 讘讗转专讜谞讙讗 讛谞' 诪讚讘讜专 讛讙讘讜讛讛 砖讛谞讜"谉 诪讗讜转讬讜转 讚讟诇谞"转 砖讛诐 讻讞 讛诇砖讜谉 砖注"讬 诪讚讘专 讙讚讜诇讜转 讜讙讘讜讛讛 讜拽"诇:


讗"诇 转讬转讬 讚讜谞讙 转砖拽讬谞谉 讗"诇 讻讜' 讬砖 诇讚拽讚拽 讘讝讛 诪讗讬 拽讗诪专 专讘 谞讞诪谉 讛讻讬 诇专讘 讬讛讜讚讛 讚讛讗 诇驻讬 讚注转讜 砖专讬 诇讛砖转诪砖 诪讬讛转 讘讗砖讛 拽讟谞讛 讜讚讜讞拽 诇讜诪专 讚讚专讱 砖讗诇讛 拽讗"诇 讜讬"诇 砖讛砖讬讘 诇专讘 讬讛讜讚讛 讗诪讗讬 讚拽讗诪专 诇讬砖转讬 诪专 讗谞讘讙讗 讘诇讬砖谞讗 讚诇讗 讗诪专讬 专讘谞谉 讜诇讗 讗讬谞砖讬 讻讚诇注讬诇 讜讗讛讗 讛砖讬讘 讚诇讛讻讬 讗诪专讬 讘讛讗讬 诇讬砖谞讗 讻讚讬 讚转砖诪注 讘转讬 讚讜谞讙 讜转讬转讬 讜转砖拽讬谞谉 砖讛讬讗 诪讜专讙诇转 讘讛讗讬 诇讬砖谞讗 讘讘讬转 专讬砖 讙诇讜转讗 讜拽"诇:





讞讻诪转 砖诇诪讛

讙诪' 诪诪讝专讬 讜谞转讬谞讬 谞诪讞拽 讜谞转讬谞讬 讜谞"讘 诪讛讻讗 诇讗 讬诇讬祝 谞转讬谞讬 讗诇讗 诪拽专讗 讚诇注讬诇 讚讬诇驻讬谞谉 讻讛谞讬 诇讜讬讬 讬砖专讗诇讬 讬诇驻讬谞谉 谞诪讬 谞转讬谞讬 讚讻转讬讘 讘讛讚讬讗 讘讛讗讬 拽专讗 谞转讬谞讬:


讗讚谉 讗讬诪专 讜诇讗 讬讻诇讜 诇讛讙讬讚 讘讬转 讗讘讜转诐 讜讝专注诐 讗诐 诪讬砖专讗诇 讛诐 讻讜' 讻爪"诇 讜讻谉 讗讞"讻. 讜转谞讗 注诇 讻讜诇诐 讗诇讬讛讜 讻讜' 讻爪"诇 讜谞"讘 诇讜诇讬 驻专砖"讬 讚驻讬' 讻讛谞讬 诇讜讬讬 讬砖专讗诇讬 讛讬讬转讬 诪驻专砖讜 讚拽讗讬 讗讛讱 转诇转讗 讘讬谉 砖谞砖讗 讗砖讛 驻住讜诇讛 讘讬谉 砖谞砖讗 讗砖讛 驻讙讜诪讛 讘讬谉 砖谞砖讗 讗砖讛 砖讗讬谞讛 诪讛讜讙谞转 诇讜 驻讬' 讗讬谞讛 诪讬讜讞住转 讻诪讜转讜 讜注诇 砖诇砖转谉 讻讜转讘 注诇 谞砖讗 讗砖讛 驻住讜诇讛 讻讜转讘 讗讜讬 诇讜 诇驻讜住诇 讗转 讝专注讜 讜诇谞讜砖讗 讗砖讛 驻讙讜诪讛 讻讜转讘 讗讜讬 诇驻讜讙诐 讗转 诪砖驻讞转讜 讜讗谞讜砖讗 讗砖讛 砖讗讬谞讛 诪讛讜讙谞转 诇讜 讻讜转讘 讗讜讬 诇谞讜砖讗 讗砖讛 砖讗讬谞讛 讛讜讙谞转 诇讜 讜拽"诇:





专砖"砖

讙诪专讗 讗诇讗 诇诪"讚 讛讜诇讚 讻砖专 诪讗"诇. 讻砖专 诇"讚 讜诇讗 讘讗 讗诇讗 诇讗驻讜拽讬 诪诪诪讝专 讗讘诇 驻讙讜诐 诪讬讛讗 讛讜讛 讻讚诇注讬诇 (住讞 讘) 讜注讬' 讘讬讘诪讜转 (诪讛):



砖诐 诪诪讗讬 讚讛讻讗 讛"诇 讜住诇讬拽讜. 拽砖讛 诇驻"讝 诪讚讜注 诇讗 讞砖讬讘 讘诪转谞讬转讬谉 注讘讚讬 (讜讙诐 讘诇讗 讝讛 拽砖讛 诇诪讛 诇讗 讛注诇谉 讗转讜). 讜讗讜诇讬 诇讗 讞砖 注讝专讗 诇讛注诇讜转讜 讚谞讬讻专讬诐 讜讬讚讜注讬诐 讛诐 诇注讘讚讬诐 讜讗讬谉 讞砖砖 砖讬转注专讘讜 讘讛谉. 讜诪讛"讟 诇讗 讛注诇讛 讙讬专讬 讗讜诪讜转 砖讗住讜专讬谉 诇讘讗 讘拽讛诇 讚谞讬讻专讬诐 讜谞讘讚诇讬诐 讛讬讜 诪讛谉:



砖诐 讻专讜讘 讗讚讜谉 讜讗诪专. 讘注讝专讗 (讘) 讻转讬讘 讗诪专 讘诇"讜 讜讘谞讞诪讬讛 (讝) 讛讜讗 讘讜':



砖诐 讜讛诐 砖诪讜 注爪诪诐 讻谞诪专. 注驻专砖"讬. 讜诇诪砖"讻 讛专注"讘 讘驻"讛 讚讗讘讜转 诪"讻 讚讛谞诪专 讛讜讗 讘讗 诪谉 讞讝讬专 讛讬注专 讜诪谉 讛诇讘讬讗讛 讜讛讜讗 诪诪讝专 讗转讬讗 讛讻讗 讻诪讬谉 讞讜诪专 讘诪讛 砖讗诪专 讻谞诪专:



专砖"讬 讚"讛 讜转讜 (讛讘'). 讚诇诪讗 讻讜' 讜诪砖诇诐 讜砖诐 谞砖讗讜 讻讜'. 讻爪"诇:





讘谉 讬讛讜讬讚注

"转旨值诇 诪侄诇址讞", 讗值诇旨讜旨 讘旨职谞值讬 讗指讚指诐 砖讈侄讚旨讜止诪执讬谉 诪址注植砖讉值讬讛侄诐 诇职诪址注植砖讉值讛 住职讚讜止诐 砖讈侄谞旨侄讛职驻旨职讻指讛 诇职转值诇 诪侄诇址讞 (谞讞诪讬讛 讝, 住讗). 驻讬专砖 专砖"讬 诇诪注砖讛 住讚讜诐 砖讛讬讜 诪讙诇讬 注专讬讜转 砖讘谞讬讛诐 诪诪讝专讬诐 注讬讬谉 砖诐. 讜谞专讗讛 诇讬 讘住"讚 讝讛讜 讛讟注诐 砖谞讙讝专 注诇 诪诇讞 住讚讜诪讬转 砖讬讛讬讛 诪住诪讗 讗转 讛注讬谞讬诐 讻讬 讻讞 讛讝专注 谞诪砖讱 诪谉 讛注讬谞讬诐 讜讻诪讜 砖讻转讘 讛专讘 讝"诇 讘住驻专 讛诇拽讜讟讬诐 驻专砖转 讘专讗砖讬转 讚讛讝讜讜讙 转诇讜讬 讘注讬谞讬诐 讚讗诪专讜 专讝"诇 谞讜讟诇转 诪讗讜专 注讬谞讬讜 砖诇 讗讚诐, 讜注讬讬谉 讛专诪讘"诐 (讘驻专拽 讚' 诪讛诇讻讜转 讚讬注讜转) 讜砖讜诇讞谉 注专讜讱 (讗讜专讞 讞讬讬诐 住讬诪谉 专"诪 住注讬祝 讬"讚) 注讬讬谉 砖诐. 讜诇讻谉 讗谞砖讬 住讚讜诐 讗砖专 谞讝讚讜讜讙讜 讘讗讬住讜专 诪诪讝专讜转 讜谞讙讝专 注诇 讗专爪诐 诇讛讬讜转 '转旨值诇 诪侄诇址讞' 谞讙讝专 注诇 讛诪诇讞 讛讝讛 诇讛讬讜转 诪住诪讗 讗转 讛注讬谞讬诐 诇讛讜讚讬注 注诇 专注转诐 砖讛讬转讛 讘讛讝专注讛 砖诇 讗讬住讜专 讻讬 讛讝专注 讻讞讜 谞诪砖讱 诪谉 讛注讬谞讬诐.



讗植谞执讬 讗指诪址专职转旨执讬: 讬执讛职讬讜旨 讬执砖讉职专指讗值诇 诇职驻指谞址讬 讞植砖讈讜旨讘执讬诐 讻旨执讻职专讜旨讘, 讜职讛值诐 砖讉指诪讜旨 注址爪职诪指诐 讻旨职谞指诪值专 (谞讞诪讬讛 讝, 住讗). 谞专讗讛 诇讬 讘住"讚 讚讗诪专讜 专讝"诇 (讘讘讗 讘转专讗 爪讟.) 讻专讜讘讬诐 讘谞住 讛讬讜 注讜诪讚讬谉 讙诐 讗诪专讜 讘讝讜讛专 (驻专砖转 砖诪讜转 讚祝 讘) 诪讛专专讬 谞诪专讬诐 讗诇讬谉 讘谞讬 讬砖诪注讗诇 注讬讬谉 砖诐. 讜讝讛讜 砖讗诪专 讗植谞执讬 讗指诪址专职转旨执讬 讬执讛职讬讜旨 讬执砖讉职专指讗值诇 诇职驻指谞址讬 讞植砖讈讜旨讘执讬诐 讻旨执讻职专讜旨讘 讗砖专 讘讘讬转 讛诪拽讚砖 讚讘谞住 注讜诪讚讬谉 讻谉 讛诐 讗谞讛讬讙 讗讜转诐 讘讛爪诇讞讛 谞住讬转 砖诇讗 讬爪讟专讻讜 诇讗讞专讬诐 讜诇讗 转讜讻诇 砖讜诐 讘专讬讛 诇讛讝讬拽 诇讛诐 讜职讛值诐 砖讉指诪讜旨 注址爪职诪指诐 诪爪讚 诪注砖讬讛诐 讻旨职谞指诪值专 讝讛 讬砖诪注讗诇 讚讻转讬讘 讘讬讛 讜职讛讜旨讗 讬执讛职讬侄讛 驻侄旨专侄讗 讗指讚指诐 讬指讚讜止 讘址讻止旨诇 讜职讬址讚 讻止旨诇 讘旨讜止 (讘专讗砖讬转 讟讝, 讬讘) 讜讻转专讙讜诪讜 讜讛讜讗 讬讛讗 诪专讜讚 讘讗讬谞砖讗 讬讚讜 讘讻诇 诇住讟讬诐 讜讬讚 讻诇 讘讜 讛讻诇 砖讜谞讗讬谉 讗讜转讜 讜诪转讙专讬谉 讘讜.



讗指诪址专 讗指讚讜止谉: 讗址祝 注址诇 驻旨执讬 砖讈侄砖旨讉指诪讜旨 注址爪职诪指诐 讻旨职谞指诪值专, 讞植砖讈讜旨讘执讬诐 诇职驻指谞址讬 讻旨执讻职专讜旨讘 (谞讞诪讬讛 讝, 住讗). 谞专讗讛 诇讬 讘住"讚 注诇 驻讬 诪讛 砖讗诪专 讛讻转讜讘 讘讬专诪讬讛 (讬专诪讬讛 讬讙, 讻讙) 讛植讬址讛植驻止讱职 讻旨讜旨砖执讈讬 注讜止专讜止 讜职谞指诪值专 讞植讘址专职讘只旨专止转指讬讜 讙址旨诐 讗址转侄旨诐 转旨讜旨讻职诇讜旨 诇职讛值讬讟执讬讘 诇执诪只旨讚值讬 讛指专值注址, 讜驻讬专砖 专讘讬谞讜 诪讛专"诐 讗诇砖讬讱 讝"诇 讛讚诪讬讜谉 讛讝讛 讛讜讗 砖讛爪讚讬拽讬诐 注讜砖讬谉 诪谉 诪爪讜转 讞诇讜拽讗 讚专讘谞谉 讜讛专砖注讬诐 注讜砖讬谉 诪谉 讛注讜谞讜转 讘讙讚讬诐 爪讜讗讬诐 诇谞驻砖诐 讜讬砖 专砖注 讞讜讟讗 讘讻诇 讗讬讘专讬讜 诪讻祝 专讙诇 讜注讚 专讗砖 讝讛 讬讚诪讛 讞诇讜拽讜 诇注讜专 讻讜砖讬 讗砖专 讻讜诇讜 砖讞讜专 讜讬砖 注讜砖讛 讻转诪讬诐 讻转诪讬诐 砖诇 讟讜诪讗讛 讘注爪诪讜 讝讛 讬讚诪讛 讞诇讜拽讜 诇注讜专 讛谞诪专 砖讛讜讗 诪诇讗 讻转诪讬诐 讜讗诪专 诇讛诐 讛讻转讜讘 砖讛诐 诪注砖讬讛诐 讜诪讚讜转讬讛诐 讛专注讬诐 谞注砖讜 讗爪诇诐 讟讘注讬讜转 砖拽砖讛 诇讛住讬专诐 讻诪讜 砖讞讜专 砖诇 注讜专 讛讻讜砖讬 讜讻转诪讬诐 砖诇 注讜专 讛谞诪专 讚拽砖讛 注诇讬讛诐 诇驻专讜砖 诪诪注砖讬讛诐 注讬讬谉 砖诐.
讜讛谞讛 讬讚讜注 诪砖讜诐 讛讻讬 讻执旨讬 谞址注址专 讬执砖职讉专指讗值诇 讜指讗止讛植讘值讛讜旨 (讛讜砖注 讬讗, 讗) 讜驻专砖讜 讝"诇 讛讻讜谞讛 砖讗讚讜谉 讗讜转诐 讻谞注专 讚讗讬谉 诇讜 讚注转 砖诇诐 讜诪讝讬讚 砖诇讜 谞讞砖讘 诇砖讜讙讙 讻谉 讛诐 讜诪讗讞专 讚谞讞砖讘讬诐 讝讚讜谞讜转讬讛诐 讻砖讙讙讜转 讘谞拽诇 讬注讘讜专讜 讛讻转诪讬诐 诪讛诐 注诇 讬讚讬 讛转砖讜讘讛. 讜讬讚讜注 诪讛 砖讗诪专讜 讘讙诪专讗 (住讜讻讛 讛:) 诪讗讬 讻专讜讘? 讻专讘讬讬讗, 专爪讜谞讜 诇讜诪专 爪讜专转 谞注专 拽讟谉 讜讝讛讜 砖讗诪专 讗址祝 注址诇 驻旨执讬 砖讈侄砖旨讉指诪讜旨 注址爪职诪指诐 讻旨职谞指诪值专 讚讛讻转诐 砖诇讜 拽讘讜注 讜诇讗 讬注讘讜专 讻谉 讛诐 注砖讜 注讜谞讜转 讞诪讜专讬诐 讚讻转诪讬诐 砖诇讛诐 拽讘讜注讬诐 砖谞砖转专砖讜 讘讛诐 讜谞注砖讜 讟讘注讬讜转 讗爪诇诐 讻讟讘注 讞讘专讘讜专讜转 讛谞诪专 砖讗讬 讗驻砖专 诇讛注讘讬专诐 诪诪谞讜, 讞植砖讈讜旨讘执讬诐 诇职驻指谞址讬 讻旨执讻职专讜旨讘 专爪讜谞讜 诇讜诪专 讻谞注专 讻诪讜 砖谞讗诪专 讻执旨讬 谞址注址专 讬执砖职讉专指讗值诇 讜指讗止讛植讘值讛讜旨 砖讗讚讜谉 讝讚讜谞诐 诇砖讜谞讙 讚讗讝 讬注讘讜专 讛讻转诐 砖诇讜 诪讛诐 讘谞拽诇 注诇 讬讚讬 转砖讜讘讛.
讜讛谞讛 讘住驻专 讗诪转 诇讬注拽讘 谞讬谞讬讜 讝"诇 (讚祝 住讟) 讻转讘 讘砖诐 诪讜讛专"谉 讝"诇 讚讛谞诪专 诪诪讝专 讻砖讛诇讘讬讗讛 转讜讘注转 诇讗专讬 诇转砖诪讬砖 诪转讘讬讬砖转 诪诪谞讜 讜讛讜驻讻转 驻谞讬讛 诇拽讬专 讜转讜讘注转 讜诇驻注诪讬诐 讬讝讚诪谉 砖诐 讞讝讬专 讛讬注专 讜讘讗 注诇讬讛 讜讬讜爪讗 诪讛诐 谞诪专 砖讛讜讗 注讝 驻谞讬诐 讜诇讻谉 讻诇 诪讬 砖讛讜讗 注讝 驻谞讬诐 讬砖 讘讜 讞砖砖 诪诪讝专讜转 讜诪谉 讛谞诪专 讚拽诇讬驻讛 讬爪讗 讗讜转讜 专砖注 注讬讬谉 砖诐.
讜讘讝讛 驻专砖转讬 专诪讝 讛讻转讜讘 讬止讗诪职专讜旨 讙职旨讗讜旨诇值讬 讛殖' 讗植砖侄讈专 讙职旨讗指诇指诐 诪执讬址旨讚 爪指专 (转讛诇讬诐 拽讝, 讘) 讜讛讬讬谞讜 爪专 [290] 讙讬诪讟专讬讗 谞诪专 [290] 讜讘住驻专 转讜诇讚讜转 讛讟讘注 讗讬转讗 砖讛谞拽讘讛 砖诇 讛谞诪专 诪讝谞讛 注诐 讛讗专讬 讜诪讜诇讬讚讛 讘谞讬诐 诪诪谞讜 讜讻转讘 注讜讚 讚讗专讬 讗讞讚 讬砖讘 注诐 谞诪专讛 讘住讜讙专 讜讘讗 注诇讬讛 讜转讛专 讜转诇讚 注讬讬谉 砖诐, 谞诪爪讗 讛诪诪讝专讜转 诪爪讜讬讛 讗爪诇 讛谞诪专 讬讜转专.
讜诇驻讬 讛讗诪讜专 讚职讗指诪址专 讗指讚讜止谉 讗址祝 注址诇 驻旨执讬 砖讈侄砖旨讉指诪讜旨 注址爪职诪指诐 讻旨职谞指诪值专 讞植砖讈讜旨讘执讬诐 诇职驻指谞址讬 讻旨执讻职专讜旨讘 谞诪爪讗 谞转注诇讜 诪谉 谞诪专 诇讻专讜讘 讜讛讛驻专砖 砖讬砖 讘讝讛 砖谞讞住专 诪谉 谞诪专 [290] 住"讘 讜谞砖讗专 讻专讜讘 [228] 讜诪住驻专 住"讘 讛讜讗 诪住驻专 讘' 驻注诪讬诐 讗志诇 讻驻讜诇 [31脳2=62] 砖讛讜讗 讞住讚 讜诇讝讛 讗诪专 '诪址讛 转执旨转职讛址诇值旨诇 讘职旨专指注指讛 讛址讙执旨讘旨讜止专' 讜讛诇讗 讬砖 诇谞讜 '讞侄住侄讚 讗值志诇 讻指旨诇 讛址讬旨讜止诐' (转讛诇讬诐 谞讘, 讙) 砖讘注讘讜专讜 谞讞住专 住"讘 诪谉 谞诪专 讜讬砖讗专 诪住驻专 讻专讜讘. 讜诇讻谉 讗诪专 诇讘诇注诐 诇止讗 转指讗止专 讗侄转 讛指注指诐 讻执旨讬 讘指专讜旨讱职 讛讜旨讗 (讘诪讚讘专 讻讘, 讬讘) 讘专讜讱 讘讛驻讜讱 讗转讜讜谉 讻专讜讘.



讻旨指诇 讛址谞旨讜止砖讉值讗 讗执砖旨讈指讛 砖讈侄讗值讬谞指讛旨 讛讜止讙侄谞侄转 诇讜止, 诪址注植诇侄讛 注指诇指讬讜 讛址讻旨指转讜旨讘 讻旨职讗执诇旨讜旨 讞植专指砖讈讜止 诇职讻指诇 讛指注讜止诇指诐 讻旨只诇旨讜止 讜旨讝职专指注讜止 诪侄诇址讞 (谞讞诪讬讛 讝, 住讗). 谞专讗讛 诇讬 讘住"讚 讟注诐 诇诪诇讞 讻讬 讛讗砖讛 谞拽专讗转 诇讞诐 讻诪讜 砖讗诪专讜 注诇 驻住讜拽 讻执旨讬 讗执诐 讛址诇侄旨讞侄诐 讗植砖侄讈专 讛讜旨讗 讗讜止讻值诇 (讘专讗砖讬转 诇讟, 讜) 讜讝讛讜 讘讗砖讛 讛讜讙谞转 讜讗诐 讗讬谞讛 讛讜讙谞转 讬转讛驻讱 诇侄旨讞侄诐 诇讗讜转讬讜转 诪侄诇址讞.
讗讜 讬讜讘谉 讘讗砖讛 讛讜讙谞转 讗诪专讜 专讝"诇 砖诐 讬志讛 讘讬谞讬讛诐 讜讗讜转讬讜转 讬志讛 专诪讜讝 讘讛诐 讙' 住驻讬专讜转 讜讛诐 讻转专 讘拽讜爪讜 砖诇 讬讜"讚 讜讞讻诪讛 讘讬讜"讚 讜讘讬谞讛 讘讛"讗 讜讬讚讜注 砖讬砖 讘讻诇 住驻讬专讛 讛讜讬志讛, 谞诪爪讗 讘砖诇砖讛 住驻讬专讜转 讛专诪讜讝讬诐 讘讗讜转讬讜转 讬志讛 讬砖 讙' 讛讜讬讜转 砖讛诐 诪住驻专 诇讞诐 [26脳3=78] 讚讗讝 谞砖驻注 诪砖诐 砖驻注 诇讞诐 讜讝讛 砖诇拽讞 讗砖讛 讗讬谞讛 讛讜讙谞转 砖谞住转诇拽讜 讛讗专讜转 砖诐 讬志讛 诪讘讬谞讬讛诐 诇讻讱 讬转讛驻讱 诪住驻专 诇侄旨讞侄诐 讛谞讝讻专 诇讗讜转讬讜转 诪侄诇址讞 讚讗专抓 诪诇讞讛 诇讗 转讝专注 讜诇讗 转爪诪讬讞 讜诇讗 讬注诇讛 讘讛 讻诇 注砖讘.
讜注讜讚 讬砖 诇讛讘讬谉 讘诪讗诪专 讛谞讝讻专 讗诪讗讬 讛讜爪专讱 诇讜诪专 讛讞专讬砖讛 讘讗讜诪专讜 '讻旨职讗执诇旨讜旨 讞植专指砖讈讜止 诇职讻指诇 讛指注讜止诇指诐 讻旨只诇旨讜止' 讜住讙讬 诇讜诪专 '讻旨职讗执诇旨讜旨 讝指专址注 诇职讻指诇 讛指注讜止诇指诐 讻旨只诇旨讜止 诪侄诇址讞'? 讜注讜讚 诇诪讛 谞拽讬讟 诪诇讞 讜诇讗 谞拽讬讟 拽讜爪讬诐 讜讘专拽谞讬诐?
讜谞专讗讛 诇讬 讘住"讚 讚讗诪专讜 专讝"诇 (住谞讛讚专讬谉 注讚:) 讛讗砖讛 谞拽专讗转 拽专拽注 注讜诇诐 讙诐 讗诪专讜 讚谞拽专讗转 诇讞诐, 讜讛讟注诐 诪砖讜诐 讚诪讝讜谞讜转讬讜 砖诇 讗讚诐 谞讬转谞讬诐 诇讜 注诇 砖诐 讗砖转讜 讻诪讜 砖讗诪专讜 (讘讘讗 诪爪讬注讗 谞讟.) 讗讬谉 讛讘专讻讛 诪爪讜讬讛 讘转讜讱 讘讬转讜 砖诇 讗讚诐 讗诇讗 讘注讘讜专 讗砖转讜 砖谞讗诪专 (讘专讗砖讬转 讬讘, 讟讝) 讜旨诇职讗址讘职专指诐 讛值讬讟执讬讘 讘址旨注植讘讜旨专指讛旨, 讜驻专砖转讬 讛讟注诐 讻讚讬 砖诇讗 讬谞讻讛 诇讜 诪砖讻专 注讜诇诐 讛讘讗 讻谞讙讚 诪讝讜谞讜转讬讜 讘注讜诇诐 讛讝讛 讜诪讛 砖谞讜转谉 注诇 砖诐 讛讗砖讛 讛讜讗 谞讜转谉 讘讞谞诐 讬注谉 讻讬 诪驻讜专砖 讘转讜专讛 诪爪讬讗讜转 讛讗砖讛 讘注讜诇诐 讛讬转讛 诪爪讚 讞住讚讜 讬转讘专讱 砖讘专讗讛 诇讗讚诐 诇讛讬讜转 诇讜 注讝专 (讘专讗砖讬转 讘, 讬讞) 讜诇讻谉 专讗讜讬 砖讬转谉 诇讛 诪讝讜谞讜转 讙诐 讻谉 讚讗诐 诇讗 讬转谉 诇讛 诪讝讜谞讜转 讗讬讱 转讞讬讛 讘注讜诇诐 讜转讛讬讛 注讝专 诇讗讚诐.
讜讘讝讛 驻专砖转讬 讘住"讚 (诪砖诇讬 讞, 讻讗) 诇职讛址谞职讞执讬诇 讗止讛植讘址讬 讘注讜诇诐 讛讘讗 讬值砖讈 讜诇讗 讗谞讻讛 诇讛诐 讘砖讘讬诇 讟讜讘转 注讜诇诐 讛讝讛 讬注谉 讻讬 讘注讜诇诐 讛讝讛 诪讛 砖讗谞讬 谞讜转谉 诇讛诐 讟讜讘讛 诇讗 注诇 砖诪诐 讗谞讬 谞讜转谉 讗诇讗 讗谞讬 谞讜转谉 讘注讘讜专 讛谞砖讬诐 讗砖专 讘专讗转讬 讗讜转诐 注讝专 诇讗谞砖讬诐 讜讻讬讜谉 砖讛讘讗转讬诐 注讝专 讻诇 诪讞住讜专诐 注诇讬 讬讛讬讛 讜诇讝讛 讗诪专 讜职讗止爪职专止转值讬讛侄诐 专爪讜谞讜 诇讜诪专 谞砖讜转讬讛诐 讗植诪址诇值旨讗 讟讜讘讛 讘注讜诇诐 讛讝讛 讚讛讗砖讛 谞拽专讗转 讗讜爪专 讻诪讜 砖讗诪专讜 专讝"诇 (注讬专讜讘讬谉 讬讞:) 诪讛 讗讜爪专 讝讛 专讞讘 诪诇诪讟讛 讜拽爪专 诪诇诪注诇讛 讻谉 讛讗砖讛 专讞讘讛 诪诇诪讟讛 讜拽爪专讛 诪诇诪注诇讛 讻讚讬 诇拽讘诇 讛讜诇讚.
讜讛谞讛 讻诇 讝讛 砖讬讬讱 诇诪讬诪专 讘讗砖讛 讛讜讙谞转 讗砖专 讝讜 讛讘讬讗讛 讛拽讚讜砖 讘专讜讱 讛讜讗 诇讛讬讜转 诇讜 注讝专 讜诇讻谉 讬转谉 诇讛 讛驻专谞住讛 注诇 砖诪讛 讗讘诇 讗讬谞讛 讛讜讙谞转 讗讬谉 讝讜 讘讗讛 注讝专 诪讗转 讛砖诐 讬转讘专讱 讜讗讬谉 诇讛 诇讞诐 讗诇讗 讛诇讞诐 讬讛讬讛 诪诇讞 讜诇讝讛 讗诪专 '讻旨职讗执诇旨讜旨 讞植专指砖讈讜止 诇职讻指诇 讛指注讜止诇指诐' 谞拽讬讟 讞专讬砖讛 讻谞讙讚 讛讘讬讗讛 讜讛转砖诪讬砖 砖诪讻讜谞讛 讘砖诐 讞专讬砖讛 讻谞讜讚注 讜讝专注讜 诪诇讞 讛驻讱 讛诇讞诐.



讻旨指诇 讛址谞旨讜止砖讉值讗 讗执砖旨讈指讛 诇职砖讈值诐 诪指诪讜止谉, 讛址讜职讬指讬谉 诇讜止 讘旨指谞执讬诐 砖讈侄讗值讬谞指诐 诪职讛只讙旨指谞执讬诐. 谞专讗讛 诇讬 讘住"讚 谞讜"谉 讚诪诪讜谉 讛讜讗 诪讗讜转讬讜转 诪谞爪驻"讱 讚诪住驻专讜 砖"转 [700] 讜谞砖讗专 讗讜转讬讜转 诪讜诐 谞诪爪讗 诪诪讜谉 谞讛驻讱 诇讗讜转讬讜转 '砖转 诪讜诐' 讻讬 讻讬讜谉 砖谞砖讗 诇砖诐 诪诪讜谉 砖转 诇讜 讘谉 砖讛讜讗 讘注诇 诪讜诐.
讜砖诪讗 转讗诪专 诇讝诪谉 诪专讜讘讛 讗祝 注诇 讙讘 讚拽专讗 拽讗诪专 诇讛讚讬讗 '讞止讚侄砖讈' (讛讜砖注 讛, 讝) 讛讻讬 拽讗诪专 讘讬谉 讛谞砖讜讗讬谉 诇讘讬谉 讛转讞诇转 讛拽诇拽讜诇 讬讛讬讛 讝诪谉 诪专讜讘讛 讻讚讬 砖谞讛 讻诪讜 砖谞讗诪专 拽执讬 讬执讛职讬侄讛 诇职讘值讬转讜止 砖指讈谞指讛 讗侄讞指转 (讚讘专讬诐 讻讚, 讛) 转诇诪讜讚 诇讜诪专 '讞止讚侄砖讈'.
讜讛讗 讚谞拽讬讟 讛讝诪谉 讞讜讚砖 砖讛讜讗 砖诇讜砖讬诐 讬讜诐 讻讬 讻讬讜谉 讚诇拽讞 讗砖讛 诇砖诐 诪诪讜谉 诇讗 讬讗讬专 讘讛诐 砖诐 讬志讛 讗砖专 讘诪诇讜讗讜 讬讜"讚 讛"讛 [30] 注讜诇讛 砖诇讜砖讬诐 砖讛诐 讬诪讬 讛讞讜讚砖. 讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讻讬讜谉 讚住转诐 诪诇讜讛 砖诇讜砖讬诐 讬讜诐 (诪讻讜转 讙:) 诇讻讱 诪谞讬讞讬诐 讛诪诪讜谉 讗爪诇讜 砖讬注讜专 诪诇讜讛 砖讛讜讗 砖诇讜砖讬诐 讬讜诐 讜谞讜讟诇讬谉 讗讜转讜 诪讬讚讜 注讚 讻讗谉 讚讘专讬讜 谞专"讜.



讜职讻指诇 讛址谞旨讜止砖讉值讗 讗执砖旨讈指讛 砖讈侄讗值讬谞指讛旨 讛讜止讙侄谞侄转 诇讜止, 讗值诇执讬旨指讛讜旨 讻旨指驻职转讜止 讜职讛址拽旨指讚讜止砖讈 讘旨指专讜旨讱职 讛讜旨讗 专讜止爪职注讜止. 讗讬谉 讛讻讜谞讛 砖讬注砖讜 诇讜 讻谉 诪诪砖 讗诇讗 讛讻讬 拽讗诪专 专讗讜讬 诇讛讬讜转 诇讜 讻讱 砖讬讛讬讛 讗诇讬讛讜 讻讜驻转讜 讜讛拽讘"讛 专讜爪注讜 讜讻讛讗讬 讙讜谞讗 讗讬转讗 讘谞讚专讬诐 (谞讚专讬诐 讝:) 讚讛砖讜诪注 讛讝讻专转 讛砖诐 诪驻讬 讞讘讬专讜 爪专讬讱 诇谞讚讜转讜 讜讗诐 诇讗 谞讚讛讜 讛讜讗 注爪诪讜 讬讛讬讛 讘谞讬讚讜讬 讜驻讬专砖 讛专"谉 讝"诇 诇讗 砖讬讛讬讛 讘谞讬讚讜讬 诪讗讬诇讬讜 讗诇讗 专讗讜讬 诇讛转谞讚讜转 拽讗诪专 注讬讬谉 砖诐. 讜讻谉 讛注谞讬谉 讻讗谉 讚讛讬讛 专讗讜讬 诇讛讬讜转 诇讜 讻讱 砖讬讛讬讛 讗诇讬讛讜 讻讜驻转讜 讜讛拽讚讜砖 讘专讜讱 讛讜讗 专讜爪注讜 讜讻讛讗讬 讙讜谞讗 转诪爪讗 讙讘讬 讚讜讚 讛诪诇讱 注"讛 砖讗诪专 讞址讬 讛殖' 讻执旨讬 讘侄谉 诪指讜侄转 讛指讗执讬砖讈 讛址讝旨侄讛 (砖诪讜讗诇 讘' 讬讘, 讛) 砖讛讜讗 专爪讜谞讜 诇讜诪专 砖讛讜讗 专讗讜讬 诇讻讱 讗讘诇 讗讬谉 诪诪讬转讬诐 讗讜转讜 讘砖讘讬诇 诪诪讜谉.
讜讛讗 讚专讗讜讬 诇讛讬讜转 诇讜 讻讱 注诇 讬讚讬 讗诇讬讛讜 讝讻讜专 诇讟讜讘 谞专讗讛 诇讬 讘住"讚 讚讗诪专讜 专讝"诇 驻谞讞住 讛讜讗 讗诇讬讛讜 注讜讚 讗诪专讜 专讝"诇 注诇 驻谞讞住 砖讛讬讜 诪讘讝讬诐 讗讜转讜 讜讗讜诪专讬诐 讛专讗讬转诐 讘谉 驻讜讟讬 讝讛 砖驻讬讟诐 讗讘讬 讗诪讜 注讙诇讬诐 诇注讘讜讚讛 讝专讛 讬讛专讜讙 谞砖讬讗 砖讘讟 诪讬砖专讗诇! 诇驻讬讻讱 讘讗 讛讻转讜讘 讜讬讞住讜 注诇 讗讘讬讜 驻执旨讬谞职讞指住 讘侄旨谉 讗侄诇职注指讝指专 讘侄旨谉 讗址讛植专止谉 讛址讻止旨讛值谉 (讘诪讚讘专 讻讛, 讬讗) 谞诪爪讗 讛讬讜 诪诇注讬讙讬诐 注诇讬讜 讘砖拽专 砖讘讗 诪讗砖讛 砖讗讬谞讛 讛讜讙谞转 讞"讜 诇驻讬讻讱 专讗讜讬 诇讛讬讜转 讛讜讗 注爪诪讜 诪诪讜谞讛 注诇 讚讘专 讝讛 诇讻驻讜转 讗转 讛谞讜砖讗 讗砖讛 砖讗讬谞讛 讛讜讙谞转.
讜注讜讚 谞专讗讛 诇讬 讘住"讚 讟注诐 讗讞专 讛讜讗讬诇 讚专讜注 讛讗砖讛 砖讗讬谞讛 讛讜讙谞转 讛讬讗 诪讙讬注 诇讘谞讬诐 砖讬爪讗讜 专注讬诐 讜讞讟讗讬诐 讜讛谞讛 讗诇讬讛讜 讝讻讜专 诇讟讜讘 讛讜讗 诪诇讗讱 讛讘专讬转 诇讛讬讜转 谞诪爪讗 注诇 讛诪讬诇讛 砖讛讜讗 讝诪谉 讛驻专讚转 讛注专诇讛 砖讛讬讗 讛讟讜诪讗讛 讜讛讝讜讛诪讗 讛讚讘讜拽讛 讘转讬谞讜拽 诇讻讱 专讗讜讬 砖讬讛讬讛 注诇 讬讚讜 注讜谞砖 注讜谉 讝讛 讛讙讜专诐 讟讜诪讗讛 讜讝讜讛诪讗 讬讜转专 诇讜诇讚. 讜诇讻谉 谞拽讬讟 诇砖讜谉 讻驻讬讛 讜专爪讬注讛 讻讬 讘诪讬诇讛 砖讘讛 诪驻专讬讚讬诐 讛专注 诪谉 讛讜诇讚 讻讜驻转 讛住谞讚拽 讗转 讛转讬谞讜拽 诇驻谞讬 讛诪讜讛诇 讜讗讞专 讻讱 讛诪讜讛诇 专讜爪注 讛转讬谞讜拽 讚讛讬讬谞讜 砖讞讜转讱 讛注专诇讛 诪谉 讛讗讘专. 讜诇讻谉 讝讛 砖诇拽讞 讗砖讛 砖讗讬谞讛 讛讜讙谞转 砖讛讜讗 诪讚讘讬拽 讛讟讜诪讗讛 讜讛拽诇讬驻讛 讘转讬谞讜拽 讬讜转专 讬讛讬讛 讗诇讬讛讜 讝讻讜专 诇讟讜讘 讻讜驻转讜 讻谞讙讚 讛讻驻讬转讛 砖注讜砖讛 讛住谞讚拽 诇爪讜专讱 讟讛专讛 讜谞拽讜讬 讛讜诇讚 讘诪讬诇讛 讜讛拽讚讜砖 讘专讜讱 讛讜讗 专讜爪注讜 讻谞讙讚 诪讛 砖注讜砖讛 讛诪讜讛诇 讘讞讬转讜讱 讛注专诇讛.
讜讚注 讻讬 诪讛 砖讗诪专 讗值诇执讬旨指讛讜旨 讻旨指驻职转讜止 讜职讛址拽旨指讚讜止砖讈 讘旨指专讜旨讱职 讛讜旨讗 专讜止爪职注讜止 讗祝 注诇 讙讘 讚驻专砖转讬 讛讻讜谞讛 专讗讜讬 诇讛讬讜转 诇讜 讻讱 讗驻砖专 诇驻专砖 讛讻讜谞讛 讙诐 讻谉 讛讻讬 诇讜诪专 讚注讜砖讬谉 诇讜 讻讱 诇谞驻砖讜 讗讞专 驻讟讬专转讜 讜注谞讬谉 讻驻讬转讛 讜专爪讬注讛 讛讜讗 诇砖讜谉 诪诇讬爪讛 讜讬砖 专诪讝 讘讚讘专.



讛指讻执讬 讗指诪址专 砖讈职诪讜旨讗值诇: 拽讜止诇 讘旨职讗执砖讈指讛 注侄专职讜指讛. 驻讬专砖 专砖"讬 砖谞讗诪专 讛址砖职讈诪执讬注执讬谞执讬 讗侄转 拽讜止诇值讱职 (砖讬专 讛砖讬专讬诐 讘, 讬讚) 讜讗诐 讗砖讗诇 讘砖诇讜诪讛 转砖讬讘谞讬.
讜讚讘专 讝讛 讬驻诇讗 讘注讬谞讬 讜讻讬 讛讬转讻谉 诇讜诪专 砖讗住讜专 诇讚讘专 砖讜诐 讚讘讜专 注诐 讗砖讛 讻讚讬 砖诇讗 讬砖诪注 拽讜诇讛 讜讛诇讗 讘讘谞讜转 爪诇驻讞讚 讻转讬讘 讜址转址旨注植诪止讚职谞指讛 诇执驻职谞值讬 诪止砖侄讈讛 讜职诇执驻职谞值讬 讗侄诇职注指讝指专 讛址讻止旨讛值谉 讜职诇执驻职谞值讬 讛址谞职旨砖执讉讬讗执诐 讜职讻指诇 讛指注值讚指讛 驻侄旨转址讞 讗止讛侄诇 诪讜止注值讚 诇值讗诪止专 讗指讘执讬谞讜旨 诪值转 讘址旨诪执旨讚职讘指旨专 讜讻讜' (讘诪讚讘专 讻讝, 讘) 讜讗讬讱 讚讘专讜 注诪讛诐 讜砖诪注讜 拽讜诇诐? 讜讗诐 转讗诪专 注诇 讬讚讬 诪转讜专讙诪谉, 讗讬讱 讛讜转专 诇诪转讜专讙诪谉 诇砖诪讜注 拽讜诇 讗砖讛? 讜讗讬讱 讚讘专 讚讜讚 讛诪诇讱 注"讛 注诐 讗讘讬讙讬诇 讜讚讘专讛 注诪讜 讜砖诪注 讚讘专讬讛? 讜讗讬讱 讚讘专 讗诇讬讛讜 讝讻讜专 诇讟讜讘 注诐 讛讗砖讛 讛爪专驻讬转 讜讛砖讬讘讛 讗讜转讜 讚讘专 讜砖诪注 拽讜诇讛? 讜讗讬讱 讚讘专 讗诇讬砖注 讛谞讘讬讗 注"讛 注诐 讛砖讜谞诪讬转 讜砖诪注 拽讜诇讛? 讜讗诐 转讗诪专 注诇 讬讚讬 讙讞讝讬 讗讬讱 讛转讬专 诇讙讞讝讬 诇砖诪讜注 拽讜诇讛? 讜讛谞讛 讘讜讚讗讬 诪讛 砖讗诪专 讛址砖职讈诪执讬注执讬谞执讬 讗侄转 拽讜止诇值讱职 讗讬讬专讬 讘诪讚讘专转 讘讚专讱 砖讬专 讜砖讬专讛 讜讻讬讜爪讗 讜讗讬谉 诇诇诪讜讚 诪讝讛 讚讗住讜专 诇砖诪讜注 讻诇 诪讬谉 拽讜诇 讚讘专讬诐 砖诇 讗砖讛.
讜注讜讚 拽砖讗 讗讬讱 讗诪专 诇讜 专讘 谞讞诪谉 '讗侄驻职砖讈指专 注址诇 讬职讚值讬 砖讈指诇执讬讞址' 讚讗诐 讗住讜专 诇讗讬砖 诇砖诪讜注 拽讜诇 讗砖讛 讗讬讱 讛讜转专 诇砖诇讬讞 诇砖诪讜注 拽讜诇 讗砖讛? 讜讚讜讞拽 诇讜诪专 讻讙讜谉 诇砖诇讜讞 诇讛 注诇 讬讚讬 讘谞讛 讚砖诇讬讞 讘住转诐 拽讗诪专 诇讜.
讜谞专讗讛 诇讬 讘住"讚 讚讜讚讗讬 讗诐 讬讚讘专讜 讛讗讬砖 讜讛讗砖讛 讘讚讘专讬诐 砖诇 注住拽 讘注诇诪讗 诇讬转 诇谉 讘讛 讜专拽 讗诐 讛讗砖讛 诪砖诪注转 拽讜诇讛 讘讚讘专讬 砖讬专 讗讜 讘讚讘专讬诐 砖诇 讞讬讘讛 砖讗讬谞诐 诇爪讜专讱 讚讘专 讜注住拽 讜讻谉 讚讘专讬诐 砖诇 驻专讬砖转 砖诇讜诐 讘讻诇 讝讛 讗讬讻讗 讗讬住讜专 诪砖讜诐 '拽讜止诇 讘旨职讗执砖讈指讛 注侄专职讜指讛' 讜诇讻谉 讘讚讘专讬诐 讗诇讜 砖诇 驻专讬砖转 砖诇讜诐 讗诪专 诇讜 专讘 谞讞诪谉 '讗侄驻职砖讈指专 注址诇 讬职讚值讬 砖讈指诇执讬讞址' 讻讬 讚讘专讬诐 讗诇讜 讗祝 注诇 驻讬 砖讛诐 驻专讬砖转 砖诇讜诐 讛谞讛 讛诐 讗爪诇 讛砖诇讬讞 讻诪讜 砖讗专 讚讘专讬诐 砖诇 注住拽 讚讗讬谉 讘讝讛 讞讬讘讛 讘讬谉 讛砖诇讬讞 讜讘讬谉 讛讗砖讛 讗讘诇 诇讙讘讬 讗砖转讜 砖诇 专讘 谞讞诪谉 讜专讘 讬讛讜讚讛 讞砖讬讘 讻讚讘专讬 讞讬讘讛 讚讗住讜专 诇砖诪讜注 拽讜诇讛 讘讚讘专讬诐 讗诇讜 讜讗讞专讬 讝讛 讟注谉 专讘 讬讛讜讚讛 诪砖讜诐 讚讗诪专 砖诪讜讗诇 '讗值讬谉 砖讈讜止讗植诇执讬谉 讘旨执砖讈职诇讜止诐 讗执砖旨讈指讛 讻旨职诇指诇' 讜诇讗讜 诪砖讜诐 拽讜诇.
讜砖讜讘 专讗讬转讬 诇讛专讘 讛诇讻讜转 拽讟谞讜转 (讞诇拽 讘' 住讬诪谉 爪讙) 砖谞砖讗诇 拽讜诇 讘讗砖讛 注专讜讛 讘诪讗讬 注住拽讬谞谉? 讜讛讘讬讗 诪讛 砖讗诪专 诪专谉 讘讘讬转 讬讜住祝 讘砖诐 讬砖 讗讜诪专讬诐 讚讛讬讬谞讜 讚讜拽讗 讘砖注讛 砖讛讬讗 诪谞讙谞转 讜讻转讘 讛专讘 讝"诇 砖诐 讚拽砖讛 诇讛诇讜诐 讝讛 注诐 讛讛讬讗 讚拽讬讚讜砖讬谉 讚讗诪专 诇讜 专讘 讬讛讜讚讛 诇专讘 谞讞诪谉 讛讻讬 讗诪专 砖诪讜讗诇 '拽讜诇 讘讗砖讛 注专讜讛' 讚讛转诐 讻砖讛讬转讛 诪砖讬讘讛 砖诇讜诐 诇讗 讛讬转讛 诪谞讙谞转. 讜讻转讘 讚讗诐 砖讜讗诇 讘砖诇讜诪讛 讻讚讬 诇砖诪讜注 拽讜诇讛 诪讞讝讬 讻转讗讘 诇讛 讜讚讜诪讛 诇注讙讘讬诐 讜讚讘专 注专讜讛 讛讜讗 注讬讬谉 砖诐.
讜专讗讬转讬 诇讛专讘 诪讟讛 讗讛专谉 讝"诇 (讞诇拽 讘' 住讬诪谉 专住) 砖讛讘讬讗 讚讘专讬 讛专讗"诐 讝"诇 讚住讘讬专讗 诇讬讛 讗住讜专 讘砖诪讬注转 拽讜诇 砖讬专, 讜讛拽砖讛 讘砖诐 诪讛专讞"讗 讝"诇 讚讬诇诪讗 诇讗讜 诪谞讙谞转 讜讗诪讗讬 诇讗 砖讚专 诇讛 砖诇诪讗? 讜讛讘讬讗 讚讘专讬 讛专砖讘"讗 讘讘专讻讜转 讚讻转讘 讚讜拽讗 拽讜诇 砖讗诇转 砖诇讜诐 讗讜 讘讛砖讘转 砖诇讜诐 讻讛讱 讚拽讚讜砖讬谉 讚讗讬讻讗 讘讝讛 拽讬专讜讘 讚注转 讛讜讗 讚讗住讜专 注讬讬谉 砖诐 讜谞讛谞讬转讬 讘讝讛 讚讙诐 讗谞讗 注讘讚讗 讻讱 讛讜讛 驻砖讬讟讛 诇讬 讜讻诪讜 砖讗诪专讜 诇注讬诇 讜讘讗诪转 讚讘专 讝讛 诪讜讻专讞 诇讗讜诪专讜.





驻谞讬 讬讛讜砖注

讙诪专讗 讗诪专 专讘讛 讘专 讗讚讗 讗诪专 专讘 讻诇 讛谞讜砖讗 讗砖讛 砖讗讬谞讛 讛讜讙谞转 诇讜 讚讜诪讛 讻讗讬诇讜 讞专砖讜 诇讻诇 讛注讜诇诐 讜讝专注讜 诪诇讞 讻讜'. 谞专讗讛 诪砖讜诐 讚讝讜专注 诪诇讞 诇讗 讚讬 砖讗讬谉 专讗讜讬 诇讛爪诪讬讞 讗诇讗 讗讚专讘讗 诪砖讞转转 讜砖讜专驻转 讛讗专抓 注讚 砖讗讬谞讛 专讗讜讬 注讜讚 诇讝讜专注讛 讻讚讻转讬讘 讙驻专讬转 讜诪诇讞 砖专讬驻讛 讻诇 讗专爪讛 诇讗 转讝专注 讜诇讗 转爪诪讬讞 讛"谞 讘诪讬 砖谞讜砖讗 讗砖讛 砖讗讬谞讛 讛讜讙谞转 讜诪专讘讛 驻住讜诇讬谉 讘讬砖专讗诇 讜讘讚讬谉 讛讬' 砖诇讗 转转注讘专 讗诇讗 讛注讜诇诐 讻诪谞讛讙讜 谞讜讛讙 讜诇讘住讜祝 诪转专讞拽讬谉 诪讗讜转讛 诪砖驻讞讛 讜诇讘住讜祝 砖砖讬诐 讗讜 注' 砖谞讛 讗谞讚专诇诪讜住讬讗 讘讗 诇注讜诇诐 砖注诇 讬讚讜 转砖讞转 讛讗专抓 讜讗驻砖专 讚诪讛"讟 讙讜驻讗 谞注谞砖讜 讗谞砖讬 住讚讜诐 讜谞讛驻讻讜 诇转诇 诪诇讞 诪讚讛 讻谞讙讚 诪讚讛 讻谉 谞"诇 讜拽专讜讘 诇讝讛 讻转讘 讙"讻 诪讛专砖"讗 讝"诇 讘讞讬讚讜砖讬 讗讙讚讜转:


砖诐 讜砖诪讗 转讗诪专 诇讝诪谉 诪专讜讘讛 转"诇 讞讚砖 诪讗讬 诪砖诪注 讻讜'  诇讻讗讜专讛 讬砖 诇转诪讜讛 讚讛讗 讻讘专 诪讬讬转讬 住讬驻讗 讚拽专讗 讙讜驻讗 讚讻转讬讘 讬讗讻诇诐 讞讚砖 诇讛讚讬讗 讜诪讗讬 讛讗讬 讚讛讚专 讜拽讗诪专 讜砖诪讗 转讗诪专 诇讝诪谉 诪专讜讘讛 讜讛讚专 诪讬讬转讬 讛讗讬 拽专讗 讙讜驻讗 讚讻转讬讘 讞讚砖 讜讗驻"讛 讛讚专 讜诪拽砖讛 诪讗讬 诪砖诪注 讜讛谞专讗讛 讘讝讛 讚讜讚讗讬 驻砖讟讗 讚拽专讗 诇讗 诪讬讬专讬 砖驻讬专 讘讛讻讬 讚讜讚讗讬 诇砖讜谉 讬讗讻诇诐 诇讗 诪砖诪注 诇砖讜谉 讗讻讬诇讛 诪诪砖 诪讚讻转讬讘 讬讗讻诇诐 讞讚砖 诪砖诪注 砖讛讞讚砖 诪讻诇讛 讜诪讗讘讚 诪诪讜谞诐 诪诇砖讜谉 讜讗讻诇讛 讗转讻诐 讗专抓 讗讜讬讘讬讻诐 讜诇砖讜谉 讞专讘 转讗讻诇讜 讜诪砖"讛 拽讗诪专 砖驻讬专 诪讗讬 诪砖诪注 讚讜讚讗讬 讗讬 讛讜讛 诪诇砖讜谉 讗讻讬诇讛 讛讜讬 诪讬砖转诪注 砖驻讬专 讚讘讞讚砖 讗讞讚 讬讗讻诇讜 讻诇 讞诇拽讬讛诐 讜诇讗 讬砖讗专 讘讬讚诐 诪讗讜诪讛 诪砖讗"讻 讛砖转讗 讚讻转讬讘 讬讗讻诇诐 讞讜讚砖 诪砖诪注 砖讞讚砖 诪讻诇讛 讞诇拽讬讛诐 讜讗讛讗 诪砖谞讬 专"谞 讘专 讬爪讞拽 砖驻讬专 讞讜讚砖 谞讻谞住 讜讞讜讚砖 讬讜爪讗 讜讛诪诪讜谉 讗讘讚 诪讗讬诇讬讜 讜讬转讻谉 讬讜转专 诇讜诪专 砖讛讬讛 讚专讱 专诪讝 讻诪讜 砖讛讞讚砖 讛谞讻谞住 讘转讞诇转讜 诪转专讘讛 讜讛讜诇讱 注讚 讗诪爪注讜 讜诇讘住讜祝 诪转诪注讟 讜讛讜诇讱 诇讙诪专讬 讻讱 讝讛 砖谞讜砖讗 讗砖讛 诇砖诐 诪诪讜谉 讜讚讬诪讛 诇讛转注砖专 诇讘住讜祝 诪转诪讜讟讟 讜讛讜诇讱 注讚 砖诇讗 谞砖讗专 讻诇讜诐 讻谞"诇:


砖诐 讜讗诪专 专讘讛 讘专 讗讚讗 讻讜' 讗诪专 专' 讛诪谞讜谞讗 讻诇 讛谞讜砖讗 讗砖讛 砖讗讬谞讛 讛讜讙谞转 诇讜 讗诇讬讛讜 讻讜驻转讜 讜讛拽讘"讛 专讜爪注讜 讻讜' 讜驻专砖"讬 讚诇讗讜 讗诇讬讛讜 讛谞讘讬讗 讚讻转讬讘 讘拽专讗 讚诪拽诪讬 讛讻讬 诪讗谉 讻驻转讜 讻讜' 注讻"诇. 讜诇讜诇讬 驻讬专讜砖讜 讛讬讛 谞"诇 诇讬讬砖讘 讚诇讻讗讜专讛 讛讗 讚拽讗诪专 讛讻讗 讻诇 讛谞讜砖讗 讗砖讛 砖讗讬谞讛 讛讜讙谞转 诇讜 诇讗讜 砖谞讜砖讗 讗砖讛 驻住讜诇讛 讜讚讗讬转 讘讝讛 诇讗 砖讬讬讱 诇讜诪专 讗诇讬讛讜 讻讜驻转讜 讜讛拽讘"讛 专讜爪注讜 讚讛讗 讗讬讻讗 讚讬谞讗 讘讗专注讗 砖讛讘讬转 讚讬谉 诪讜爪讬讗讬谉 讗讜转讛 诪诪谞讜 讗诇讗 注"讻 讚讗讬讬专讬 讘诪讬 砖讗讬谞讜 讞讜砖砖 诇讘讚讜拽 讜诇讬砖讗 讗砖讛 讘讚讜拽讛 讜诪讬讜讞住转 讗诇讗 诪诪砖驻讞讛 砖讬砖 讘讛 讞砖砖 砖诪抓 驻住讜诇 讜诇驻"讝 诪砖诪注 讚诇讗 砖讬讬讱 讛讗 诪讬诇转讗 讗诇讗 诇讗讞专 砖注诇讜 讛驻住讜诇讬谉 诪讘讘诇 诇讗"讬 讜谞转注专讘讜 讘讛诐 讚诪讛"讟 讛爪专讬讻讜 讞讻诪讬诐 讘讚讬拽讛 讻讚讗讬转讗 诇拽诪谉 讚讗诪专 专讘 讬讛讜讚讛 讗诪专 砖诪讜讗诇 讝讜 讚讘专讬 专讘讬 诪讗讬专 讗讘诇 讞讻诪讬诐 讗讜诪专讬诐 讻诇 讛诪砖驻讞讜转 讘讞讝拽转 讻砖专讜转 讛谉 讜驻专砖"讬 讝讜 讚讘专讬 专"诪 讗诪转谞讬' 拽讗讬 讚拽转谞讬 讚注诇讜 驻住讜诇讬谉 诇讗"讬 讚诪砖诪注 讚讘注讬 讘讚讬拽讛 诇专"诪 讜诇讞讻诪讬诐 谞诪讬 谞讛讬 讚诪讚讬谞讗 讗讬谉 爪专讬讱 讘讚讬拽讛 诪"诪 诇讻转讞讬诇讛 诪讬讛讗 诪讛讚专讬谞谉 讜诪砖"讛 拽讗诪专 讚诪讬 砖讗讬谞讜 讞砖 诇讘讚讜拽 讗诇讬讛讜 讻讜驻转讜 讜讛拽讘"讛 专讜爪注讜 讜讛讬讬谞讜 讗诇讬讛讜 讛谞讘讬讗 诪诪砖 诪砖讗"讻 诪拽诪讬 讛讻讬 拽讜讚诐 砖注诇讜 诪讘讘诇 讚诇讗 讛讜讬 砖讬讬讱 讛讱 讞砖砖讗 讜讗注"讙 讚讻转讬讘 讜讬转注专讘讜 讘讙讜讬诐 讗驻讬诇讜 讛讻讬 诪讻讬专讬谉 讬砖专讗诇 诪诪讝专讬诐 砖讘讬谞讬讛诐 讜驻专砖讬 诪讬谞讬讬讛讜 讜诪砖"讛 诇讗 讛讜爪专讻讜 讛讘"讚 砖诇 诪注诇讛 诇讛讱 诪讬诇转讗 讚讻讜驻转讜 讜专讜爪注讜 讻谉 谞"诇 谞讻讜谉 诇讜诇讬 讚专砖"讬 诇讗 驻讬专砖 讻讱 讜讗讝讬诇 诇砖讬讟转讜 讚讘驻住讜诇讬 讜讚讗讜转 诪讬讬专讬:


砖诐 讗"诇 谞讬砖讚专 诪专 砖诇诪讗 诇讬诇转讗 讗"诇 拽讜诇 讘讗砖讛 注专讜讛 讗驻砖专 注"讬 砖诇讬讞 讗"诇 讛讻讬 讗诪专 砖诪讜讗诇 讗讬谉 砖讜讗诇讬谉 讘砖诇讜诐 讗砖讛 讻讜'. 诇讻讗讜专讛 诪注讬拽专讗 讛讜讬 诇讬讛 诇诪讬诪专 讛讗 讚讗讬谉 砖讜讗诇讬谉 讗诇讗 诪砖讜诐 讚讗讙讘 讗讜专讞讗 讗转讗 谞诪讬 诇讗砖诪注讬谞谉 讛讗 诪讬诇转讗 讙讜驻讗 讚讗讬转 讘讬讛 转专转讬 讗讬住讜专讬 讗诇讗 讚讗讻转讬 讗讬谞讜 诪讬讜砖讘 砖讛专讬 诪注讬拽专讗 讚讗"诇 谞讬砖讚专 诪专 砖诇诪讗 诪砖诪注 注"讬 砖诇讬讞 讜讗驻砖专 讚专讘 讬讛讜讚讛 讛讜讬 住讘专 讚讜讚讗讬 驻砖讬讟讗 诇讬讛 诇专讘 谞讞诪谉 讚讗住讜专 诇砖诇讜讞 砖讗诇转 砖诇讜诐 注"讬 砖诇讬讞 讚讗讬讻讗 讚专讱 讞讬讘讛 讟驻讬 讜注"讻 讛讜讬 住讘专 讚诪讗讬 讚拽讗诪专 谞讬砖讚专 诇讛 诪专 讛讬讬谞讜 砖讬砖讗诇 讘注爪诪讜 讚讘讛讗 讗驻砖专 讚诇讬讻讗 诪砖讜诐 讛专讙诇 讞讬讘讛 讻讬讜谉 讚讗讜专讞讗 讚诪讬诇转讗 讛讻讬 讛讜讗 讜讞讬讜讘讗 谞诪讬 讗讬讻讗 诇砖讗讜诇 讘砖诇讜诐 讻诇 讗讚诐 讜讗驻讬诇讜 诇注讻讜"诐 诪驻谞讬 讚专讻讬 砖诇讜诐 讜诪讛讚专 诇讬讛 讚讘讛讗 讗讬讻讗 讗讬住讜专讗 讚拽讜诇 讘讗砖讛 注专讜讛 讜专讘 谞讞诪谉 讚诇讗 砖诪讬注 诇讬讛 谞诪讬 讗讬讚讱 诪讬诪专讗 讚砖诪讜讗诇 讚讗住讜专 诇砖讗讜诇 讘砖诇讜诐 讗砖讛 讗"诇 讚注"讬 砖诇讬讞 拽讗诪专 讻谉 谞"诇:





诪专讗讬转 讛注讬谉

讗诇讬讛讜 讻讜驻转讜 讜讻讜'. 诪"砖 讘驻讬专砖"讬 讝"诇 讛讗讬 讗诇讬讛讜 讜讻讜' 专砖"诇 讝"诇 诪讞拽讜 讜注讬讬谉 诪"砖 讗谞讬 讘注谞讬讬 讘驻转讞 注讬谞讬诐 讘转专讗 注诇 讚祝 拽"讟 讜注讬讬谉 诪"砖 讘讬注讬专 讗讝谉 讘讞诇拽 诪讚讘专 拽讚诪讜转 诪注专讻转 讛讗诇祝 讗讜转 讝"讱 讘住"讚:





驻转讞 注讬谞讬诐

讗诇讬讛讜 讻讜驻转讜. 注讬讬谉 诪讛 砖讻转讜讘 讘驻讬专讜砖 专砖"讬 讜注讬讬谉 讘拽讜谞讟' 讝讛 诪"砖 讗谞讬 讘注谞讬讬 讘讘转专讗 注诇 讚祝 拽"讟 诪讛砖"住 注"砖:


讛讛讜讗 讙讘专讗 讚诪谞讛专讚注讗 讚注诇 诇讘讬 诪讟讘讞讬讗 讘驻讜诪讘讚讬转讗 讜讻讜' 诪讛讻讗 诪讜讻讞 讘讛讚讬讗 讚专讘 讬讛讜讚讛 讬砖讬讘转讜 讛讬讛 讘驻讜诪讘讚讬转讗 讜诪讝讛 讛讜拽砖讛 诇讬 注诇 诪"砖 讛专讗讘"讚 讘住驻专 讛拽讘诇讛 讚专讘 讬讛讜讚讛 讘专 讬讞讝拽讗诇 讘谞讛专讚注讗 讜讗讞专 讝诪谉 专讘 专讗讬转讬 讘住驻专 讬讜讞住讬谉 砖讛砖讬讙 注诇讬讜 拽爪转 讛砖讙讜转 讗讞专 住讬讜诐 讗"讘 砖诇 讛讗诪讜专讗讬诐 讜讘讻诇诇 讛砖讙讜转讬讜 讛砖讬讙 注诇讬讜 讘讝讛 注"砖:


讗讝诇 专讘 讬讛讜讚讛 拽诪讬讛 讚专讘 讛讜谞讗 讜讻讜' 讻转讘 讘转讜住' 专讬"讚 讚专讘 讛讜谞讗 讝讛 讚专讘 讬讛讜讚讛 讗讝诇 诇拽诪讬' 讛讬讛 专讗砖 讙讜诇讛. 讜讛专讘 诪讛专"讬 诪讟专讗谞讬 讘讞讬讚讜' 讛砖讬讙 注诇讬讜 讚谞转讞诇祝 诇讜 专讘 讛讜谞讗 砖讛讬讛 讘讝诪谉 专讘讬 讜专' 讞讬讬讗 讘专讘 讛讜谞讗 转诇诪讬讚 专讘 注砖"讘 讜谞注诇诐 诪诪谞讜 砖专砖"讬 讘诪"拽 讚祝 讻"讛 注诇 讙讝注 讬砖讬砖讬诐 讻转讘 注诇 专讘 讛讜谞讗 转诇诪讬讚 专讘 砖讛讬讛 专讗砖 讙讜诇讛 注"砖 讜讬砖 住诪讱 诇讚讘专 讘讬专讜砖诇诪讬 驻"讟 讚讻诇讗讬诐 讚谞专讗讛 诪砖诐 讚转专讬 专讘 讛讜谞讗 讛讬讜 专讗砖 讙讜诇讛 讜讙诐 转诇诪讬讚 专讘. 诪砖讜诐 讚讘注讜讘讚讗 讚诪"拽 讚专讘 讞谞讗 讗讬注住拽 讘讬讛 砖讛讬讛 专讘 讛讜谞讗 转诇诪讬讚 专讘 砖诐 谞讗诪专 讘讬专讜砖诇诪讬 砖讛讬讛 专讗砖 讙讜诇讛. 讜爪专讬讱 讞讬驻讜砖 讜讬砖讜讘:


驻讜专转讗 讚讙讜谞讚专讬转讗 讜讻讜' 讻转讘 讛专讘 诪讛专讬诪"讟 讘讞讬讚讜砖讬讜 讜讝"诇 驻讜专转讗 讚讙讜谞讚专讬转讗 讜讗"转 讜讻讬 诪驻谞讬 砖讛讜讗 讚讘专 诪讜注讟 讬讝诇讝诇 讘注爪诪讜 讜讻讬 诇讗 讛讬"诇 注讘讚讬诐 讜诪砖专转讬诐 讛讗 讗诪专讬谞谉 驻专拽 转谞讜拽转 讚讗诪专 诇讬诇转讗 讗砖转讜 注讘讚讬 讞住专转 讟砖讟拽讬 讞住专转 讜讻讜' 注"砖 讜讛专讜讗讛 讬专讗讛 讚讘谞讚讛 讚祝 住"讞 讛讻讬 讗转诪专 讚讘讬转讛讜 讚讗讘讗 诪讗专讬 专讬砖 讙诇讜转讗 讗拽讜讟 讗讝诇 专"谞 讘专 讬爪讞拽 诇驻讬讜住讛 讜讻讜' 讚讜讚讬 讞住专转 讜讻讜' 讚讛专讬 讚诇讗讜 讬诇转讗 讛讜转 讗诇讗 讚讘讬转讛讜 讚讗讘讗 诪讗专讬 专讬砖 讙诇讜转讗. 讜诇讚注转 讛转讜住' 讘讙讬讟讬谉 讚祝 诇"讗 讜讘转专讗 讚祝 诪"讜 讚住转诐 专"谞 讛讜讗 讘专 讬注拽讘 讜讛讜讗 谞讬讛讜 讞转谞讬讛 讚讘讬 谞砖讬讗讛 讜讛住讻讬诐 注诪讛诐 讛专讘 住' 讬讜讞住讬谉 讗驻讬诇讜 专讘 谞讞诪谉 诇讗 讛讜讝讻专 砖诐:





讬诐 砖诇 砖诇诪讛

讚讬谉 讚讻诇 讛驻讜住诇 诪砖驻讞讜转 讜拽讜专讗 讗讜转谉 注讘讚讬诐 讗讜 诪诪讝专讬' 讞讜砖砖讬谉 诇讜 诪砖讜诐 诪诪讝专转 讗讜 注讘讚讜转 讜讗住讜专 诇讛转讞转谉 注诪讜 讗讘诇 讛讜讗 讜讘谞讬讜 讗住讜专讬谉 讙"讻 诇讛转讞转谉 讘驻住讜诇讬' 讜讻谉 砖谞讬 诪砖驻讞讜转 讛诪转讙专讜' 讝讜 讘讝讜 砖诪抓 驻住讜诇 讬砖 讘讗' 诪讛谉 讜专讗讜讬 诇讛转专讞拽 诪讛谉 讜注讻砖讬讜 砖讛讚讜专 驻专讜抓 讗讬谉 讞讜砖砖讬谉 诇讛诐 讜讙诐 讛驻讜住' 诪砖驻讞讜' 讗讬谉 讞讜砖砖讬' 讗诇' 诇讜 讜诇讗 诇诪砖驻讞转讜 讜讻诇 讚讗诪' 诪讘讬' 讞砖诪讜谞讗讬 讗谞讗 讘讬讚讜' 砖注讘' 讛讜讗 讜诪讜转' 诇讛转讞转谉 讘注讘讚讬' 讜讘驻住讜诇讬' 讜讙诐 讬讘讜讗专 砖讗住讜专 诇砖诇讜讞 砖诇讜诐 诇讗砖讛 讗驻讬' 注"讬 讘注诇讛 讗讘诇 诪讜转专 诇砖讗讜诇 诇讘注诇 注诇 砖诇讜诪讛 讜谞讬讛讜讙' 讜讙诐 讗住讜专 诇砖诪讜注 拽讜诇 砖讬专 讜讝诪专 诪讗砖讛 讗讘诇 诇讚讘专 注诪讛 讚讘专讬' 讘注诇诪' 诪讜转' 讗诐 诪讜砖' 讘讬爪专讜 讜讻讚诪讘讜讗' 住讜祝 讛驻专拽 住讬' 讻"讛. 讜转"讞 砖谞转诪谞讛 讚讬讬谉 注诇 讛爪讬讘讜专 讗住讜专 诇注砖讜转 诪诇讗讻讛 讘驻谞讬 砖诇砖讛 讜诪讗谉 讚诪爪注专 砖诇讜讞' 讚专讘谞谉 诪谞讙讚讬谞谉 诇讬' 讜讗诐 讛注讬讚 砖讘讬讝讛 讗转 讛专讘 讬讻讜诇 讛专讘 诇砖诪转讜 讜讗诐 讘讗 诪注砖讛 诇驻谞讬 讛讚讬讬谉 讜讗诪专 讗' 砖拽讬讘诇 诪专讘讜 讻讱 讚讬谉 注诇 诪注砖讛 讝讛 讗讬谉 砖讜诪注讬谉 诇讜 讗诇讗 讗"讻 讬讚注谞讜 砖讗诪专 讻谉 讘砖诐 专讘讜 拽讜讚诐 诇讻谉:

